Ολυμπιακός: Τον Βαλμπουενά τρέμει ο Βίλας Μπόας - Fosonline\nΣυγκεκριμένες οι οδηγίες του Αντρέ Βίλας Μπόας στους ποδοσφαιριστές του που ζητάει μεγάλη προσοχή στον Ματιέ Βαλμπουενά, τον οποίο φοβάται περισσότερο από κάθε άλλον.\nΟ Ολυμπιακός είναι έτοιμος για τη μεγάλη "μάχη" με τη Μαρσέιγ στην πρεμιέρα της φάσης των ομίλων του Champions League. Η ομάδα του Πειραιά έχει μπροστά της ένα πολύ σημαντικό παιχνίδι απέναντι σε έναν αντίπαλο, ο οποίος μπορεί να μην ξεκίνησε καλά στο πρωτάθλημα της Γαλλίας, αλλά αυτό δεν σημαίνει πως θα είναι εύκολη λεία.\nΟι Γάλλοι μίλησαν με σεβασμό για τον Ολυμπιακό και έδειξαν ότι υπολογίζουν αρκετά τον αντίπαλο τους. Έχουν μελετήσει πολύ τους Πειραιώτες και ειδικά τα περσινά παιχνίδια τους στο Champions League και έχουν διαπιστώσει ότι πρόκειται για μία ομάδα, η οποία έχει τη δυνατότητα να χτυπήσει στα ίσια οποιονδήποτε αντίπαλο.\nΤον παίκτη που τρέμει περισσότερο από κάθε άλλον ο Αντρέ Βίλας Μπόας είναι ο Ματιέ Βαλμπουενά. Ένας πρώην ποδοσφαιριστής της Μαρσέιγ, ένας παίκτης που τον ξέρουν πολύ καλά και θεωρούν ότι μπορεί να αλλάξει τη ροή ενός παιχνιδιού.\nΟ 36χρονος μεσοεπιθετικός είναι πράγματι ένας ποδοσφαιριστής που μπορεί να καθορίσει το αποτέλεσμα ενός αγώνα. Το έχει κάνει σε πολλά ματς και γι' αυτό ο Βίλας Μπόας έχει σταθεί αρκετά σε αυτόν. Τα ρεπορτάζ από τη Γαλλία αναφέρουν ότι ο Πορτογάλος προπονητής της Μαρσέιγ έχει δώσει συγκεκριμένες οδηγίες στους ποδοσφαιριστές του για να μπλοκάρουν τον Ματιέ. Δεν θέλει να του δώσει χώρο στο γήπεδο και ούτε καν τη μπάλα στα πόδια.


Πρώτη καταχώρηση: Δευτέρα, 5 Νοεμβρίου 2012, 19:12\nΠιο δυναμική εμφάνιση, αναβαθμισμένο εσωτερικό και ένα νέο εξακύλινδρο turbo κινητήρα, θα έχει η ανανεωμένη Σειρά 5 της BMW η οποία αναμένεται να λανσαριστεί στις ευρωπαϊκές αγορές στα τέλη του επόμενου έτους.\nΤο γερμανικό πολυτελές μοντέλο, σύμφωνα με τις πρώτες πληροφορίες, θα έχει νέους προφυλακτήρες, πιο μυώδες καπό και επανασχεδιασμένα φώτα. Στην καμπίνα έχουν προστεθεί νέες επενδύσεις και έχει αναβαθμιστεί το σύστημα iDrive Touch Controller.\nΔιαφορετική ρύθμιση θα έχει και το σύστημα διεύθυνσης, ενώ κάτω από το καπό θα τοποθετηθεί και ο καινούριος εξακύλινδρος κινητήρα turbo. Όσο για τον V8 4,4 λίτρων, θα έχει ακόμα μεγαλύτερη ισχύ και ροπή.\nΤελευταία ενημέρωση: Δευτέρα, 5 Νοεμβρίου 2012, 19:12\nbwm series 5\nτέλος του 2013\nΒίκυ Σγουρέλλη - «Τη νύχτα που τα παπούτσια ζωντανεύουν»\nΥποχρεωτικά φορτιστές αυτοκινήτων σε κάθε νέο κτίριο στην Αγγλία\nΝέα Ζηλανδία: Βουλευτής πήγε με το ποδήλατό της στο μαιευτήριο για να γεννήσει


Γεννήθηκα και μεγάλωσα στον Πειραιά. Οι γονείς μου ήταν Μικρασιάτες, από το Αϊβαλί και την Σμύρνη. Μόλις τελείωσα το σχολείο, και σε ηλικία μόλις 18 ετών παντρεύομαι και μεταναστεύω στη Γερμανία, όπου ζούσε κι εργαζόταν ο άνδρας μου. Με στόχο για ένα καλύτερο μέλλον, εργάζομαι σκληρά και παράλληλα σπουδάζω το αντικείμενο. Σε ένα εκπαιδευτικό σεμινάριο της σχολής μου γνωρίζω τον ιδιοκτήτη της Bergmann Γερμανίας, Klaus Müller, έναν εξαιρετικό επαγγελματία ο οποίος με διακρίνει ανάμεσα στους υπόλοιπους φοιτητές και με ρωτάει από που είμαι. Του απαντάω από την Αθήνα. Κι εκείνος μου λέει : «Λοιπόν Αθηναία όταν αποφοιτήσεις έλα να με βρεις. Κι έτσι κι έγινε! » Εργάσθηκα εκεί επί πέντε έτη και ήμουν στη κυριολεξία το δεξί χέρι του Klaus Müller, δουλεύοντας με πολύ μεράκι και αγάπη, δικαιώνοντας την εμπιστοσύνη που μου έδειξε.\nΌταν ήρθε η ώρα ο γιος μου- που στο μεταξύ είχα αποκτήσει- να ξεκινήσει το σχολείο, αποφάσισα να γυρίσω πίσω στην πατρίδα, για να αποκτήσει ο Βαρδής ελληνική παιδεία. Όταν το ανακοίνωσα στον Klaus Müller, εκείνος μου είπε «Τότε θα σου δώσω την αντιπροσωπεία μας για την Ελλάδα». Πάντα οραματιζόμουν να κάνω κι εγώ ένα τέτοιο εγχείρημα στην Ελλάδα, οπότε η πρόταση του με χαροποίησε ιδιαιτέρως. Βέβαια μου δημιούργησε και άγχος αν θα τα καταφέρω. Ο Klaus όμως πίστεψε σε μένα και μου είπε: «Θα τα καταφέρεις, είμαι σίγουρος για σένα!»


Κορονοϊός: 121 νέα κρούσματα - Κανένας νέος θάνατος - Newsbomb - Ειδησεις\nΕΛΛΑΔΑ 04/08/2020 17:59\nΚορονοϊός: 121 νέα κρούσματα - Κανένας νέος θάνατος\nΚορονοϊός - Όλες οι ειδήσεις: Το τελευταίο 24ωρο, ο Εθνικός Οργανισμός Δημόσιας Υγείας (ΕΟΔΥ), ανακοίνωσε συνολικά 121 νέα κρούσματα της πανδημίας του κορονοϊού στην Ελλάδα\nΣήμερα, Τρίτη (04/08), o Εθνικός Οργανισμός Δημόσιας Υγείας (ΕΟΔΥ) ανακοίνωσε 121 νέα κρούσματα του νέου ιού στη χώρα, εκ των οποίων τα 5 εντοπίστηκαν κατόπιν ελέγχων στις πύλες εισόδου της χώρας. Ο συνολικός αριθμός των κρουσμάτων είναι 4.855, εκ των οποίων το 54.6% αφορά άνδρες.\nΣυνολικά, 1.325 (27.3%) θεωρούνται σχετιζόμενα με ταξίδι από το εξωτερικό και 2.403 (49.5%) είναι σχετιζόμενα με ήδη γνωστό κρούσμα.\nΤην ίδια στιγμή, 13 συμπολίτες μας νοσηλεύονται διασωληνωμένοι. Η διάμεση ηλικία τους είναι 70 ετών. Οι 3 (23.1%) είναι γυναίκες και οι υπόλοιποι άνδρες. To 69.2% έχει υποκείμενο νόσημα ή είναι ηλικιωμένοι 70 ετών και άνω. 129 ασθενείς έχουν εξέλθει από τις ΜΕΘ.\nΤέλος, δεν έχει καταγραφεί κανένας νέος θάνατος ενώ έχουμε 210 θανάτους συνολικά στη χώρα. Οι 67 (32.1%) γυναίκες και οι υπόλοιποι άνδρες. Η διάμεση ηλικία των θανόντων συμπολιτών μας ήταν τα 76 έτη και το 95.7% είχε κάποιο υποκείμενο νόσημα ή/και ηλικία 70 ετών και άνω.


Βάζει "λουκέτο" η εστίαση τη Δευτέρα στα Ν. Μουδανιά - Κάθετα αντίθετοι στα μέτρα οι επαγγελματίες - oraiokastro 24 Η ενημέρωση δεν έχει ώρα\nΑρχική ΟΛΕΣ ΟΙ ΕΙΔΗΣΕΙΣ TOP NEWS Βάζει “λουκέτο” η εστίαση τη Δευτέρα στα Ν. Μουδανιά – Κάθετα αντίθετοι...\nΒάζει “λουκέτο” η εστίαση τη Δευτέρα στα Ν. Μουδανιά – Κάθετα αντίθετοι στα μέτρα οι επαγγελματίες\nΣυγκέντρωση διαμαρτυρίας στην πλατεία των Ν. Μουδανιών\nΡολά θα κατεβάσουν τα καταστήματα της εστίασης των Ν. Μουδανιών σήμερα Δευτέρα 8 Νοεμβρίου, εκφράζοντας με αυτό τον τρόπο τη διαμαρτυρία τους, για τα νέα περιοριστικά μέτρα της κυβέρνησης και παράλληλα διοργανώνουν συγκέντρωση διαμαρτυρίας στις 9.00 το πρωί στην κεντρική πλατεία της πόλης.\nΚατά των μέτρων οι επαγγελματίες\nΘύελλα αντιδράσεων στους επαγγελματίες της εστίασης και των εμπορικών καταστημάτων έχουν προκαλέσει τα περιοριστικά μέτρα που ισχύουν από σήμερα Σάββατο, βάσει των οποίων δεν επιτρέπονται ανεμβολίαστοι πελάτες ούτε σους εξωτερικούς χώρους της εστίασης, εκτός αν προσκομίζουν self test ή PCR.\nΚατά των μέτρων τάχθηκε από την πρώτη στιγμή το Επιμελητήριο Χαλκιδικής, κάνοντας λόγο για αθέμιτο ανταγωνισμό στο λιανεμπόριο . Στο ίδιο μήκος κύματος κινήθηκε και ο Σύλλογος Εμπόρων και Επαγγελματιών Νέων Μουδανιών, ο οποίος με χθεσινή του ανακοίνωση τάχθηκε κατά των μέτρων, ζητώντας την ανάκλησή τους.\nΜιλώντας στο halkidikifocus ο Πρόεδρος του Συλλόγου Εμπόρων και Επαγγελματιών Νέων Μουδανιών, Γιώργος Λείβανος, έκανε λόγο για «στοχοποίηση» και για «απαράδεκτα μέτρα», τονίζοντας ότι όλοι οι επαγγελματίες θα έχουν κατακόρυφη πτώση στο τζίρο τους. Ειδικότερα για την εστίαση, σχολίασε: «Μέχρι χθες οι ανεμβολίαστοι πελάτες μπορούσαν να κάθονται στους εξωτερικούς χώρους. Οι επαγγελματίες έκαναν έξοδα για να διαμορφώσουν τους εξωτερικούς χώρους για να τους εξυπηρετούν. Αυτό που ισχύει από σήμερα θα οδηγήσει ένα μεγάλο μέρος του κόσμου στις πλατείες και θα προκληθεί αυτό που θέλουμε να αποφύγουμε, δηλαδή συνωστισμός».\nΣτα “κάγκελα” η εστίαση στα Ν. Μουδανιά\nΣε χορό κινητοποιήσεων μπαίνουν και οι επαγγελματίες της εστίασης στα Ν. Μουδανιά, βάζοντας “λουκέτο” στα καταστήματά τους τη Δευτέρα 8 Νοεμβρίου, ζητώντας την απόσυρση των μέτρων.\nΜιλώντας στο halkidikifocus ο υπεύθυνος για την Εστίαση, του Συλλόγου Εμπόρων και Επαγγελματιών Νέων Μουδανιών, Στέλιος Σωτηριάδης, δήλωσε: «Κλείνουμε τα μαγαζιά μας τη Δευτέρα, στο πλαίσιο της διαμαρτυρίας μας κατά των μέτρων που ισχύουν από σήμερα. Δεν θέλουμε να διαχωρίζουμε τους πελάτες μας, ούτε είναι εφικτό να γίνουμε αστυνομικοί και να τους ελέγχουμε. Τουλάχιστον οι ανεμβολίαστοι να μπορούν να κάθονται στους εξωτερικούς χώρους».\n«Οι ιδιοκτήτες/επιχειρηματίες των καταστημάτων εστίασης των Νέων Μουδανιών, με απόλυτο σεβασμό προς τους πελάτες και τους συμπολίτες που μας στηρίζουν καθημερινά, δηλώνοντας την αντίθεση μας προς τα νέα περιοριστικά μέτρα που εξήγγειλε η κυβέρνηση και θα τηρούνται από την 6η Νοεμβρίου, τα οποία αφορούν την προσέλευση πελατών στα καταστήματα μας και θέλοντας να εκφράσουμε την έντονη διαμαρτυρία μας, θα κρατήσουμε κλειστές τις επιχειρήσεις μας τη Δευτέρα 8 Νοεμβρίου, με επιφύλαξη μας για κάθε άλλο μέτρο δυνατό να οδηγήσει στην ανάκληση των μέτρων αυτών», αναφέρουν στην ανακοίνωση, που εξέδωσαν, υπογραμμίζοντας:\n– Αρνούμαστε να γίνουμε ελεγκτές των πελατών μας.\n– Αρνούμαστε να διώχνουμε τους πελάτες μας.\n– Αρνούμαστε να διαχωρίζουμε τους πελάτες μας.\n– Αρνούμαστε να επιτρέψουμε αναίτια να μειώστε την πελατεία μας.\n– Αρνούμαστε να επιτρέψουμε αναίτια να κλείσετε τα μαγαζιά μας.\n«Τα καταστήματα εστίασης, στόχος των κυβερνητικών μέτρων από την πρώτη μέρα της πανδημίας, με καθολική αναστολή της λειτουργίας μας επί πολλούς μήνες, με μέτρα που περιορίζουν τους χώρους και τους πελάτες μας, τα οποία γίνονται ολοένα αυστηρότερα, με αλλεπάλληλους ελέγχους και δυσβάσταχτα πρόστιμα, παλεύουν δύο χρόνια τώρα να μείνουν “ζωντανά”. Τηρούμε όλα τα μέτρα ασφαλείας. Γι’ αυτό άλλωστε ουδέποτε τα καταστήματα μας αποτέλεσαν εστία μετάδοσης τη ασθένειας. Διότι τηρούμε όλα τα μέτρα που μας έχουν επιβληθεί έως τώρα» τονίζουν ακόμη στην ίδια ανακοίνωση, επισημαίνοντας ότι αυτές οι αποφάσεις θα οδηγήσουν τον κόσμο στις πλατείες, όπου θα δημιουργείται συνωστισμός, προκαλώντας τα αντίθετα αποτελέσματα: «Η κυβέρνηση, με τα νέα μέτρα που επιβάλλει, θα καταφέρει να διώξει τον κόσμο από τα μαγαζιά μας, να τον οδηγήσει στον συνωστισμό στα πάρκα, στις πλατείες, στα σπίτια και οπουδήποτε αλλού δεν τηρείται κανένα μέτρο, καταλήγοντας έτσι σε αντίθετα αποτελέσματα από «αυτά που εξαγγέλλει πως θέλει να πετύχει». Και παράλληλα οι δικές μας επιχειρήσεις θα αργοσβήνουν έρμαια των παραλογισμών της κυβέρνησης»\n«Για ποιον λόγο άραγε εφαρμόζονται τόσο αυστηρά μέτρα στην διασκέδαση και την αναψυχή του κόσμου, και δη σε ιδιωτικές επιχειρήσεις, όταν σε δημόσιες υπηρεσίες και χώρους δεν τηρείται κανένα μέτρο ασφαλείας και κάποιοι άλλοι κλάδοι, ακόμα και ιδιωτικοί, δεν έχουν επηρεαστεί ούτε στο ελάχιστο;», αναφέρουν ακόμη, ζητώντας την ανάκληση των μέτρων: «Ζητούμε την άμεση ανάκληση των νέων περιοριστικών μέτρων που θα ισχύουν από 6 Νοεμβρίου 2021, κρατάμε τις επιχειρήσεις μας κλειστές την Δευτέρα, συστρατευόμαστε με τους συναδέλφους μας σε όλη την Ελλάδα και τα αιτήματα τους σαν πρώτο μοχλό πίεσης προς την κυβέρνηση και τα ταμεία της και επιφυλασσόμαστε για την συνέχεια».\nΠροηγούμενο άρθροΜε τι καιρό ξεκινάει η νέα εβδομάδα – Αναλυτική πρόγνωση\nΕπόμενο άρθροΕπίθεση στα γραφεία της ΝΔ στην Αγία Παρασκευή, φώτο


Λουκουμάδες - Ενιαίο Ειδικό Επαγγελματικό Γυμνάσιο - Λύκειο (ΕΝ.Ε.Ε.ΓΥ.-Λ.) Σύρου\nΣυντάχθηκε από Παυλάκος Μαυροειδής στις 07 Νοεμβρίου 2017 . Last updated on 09 Νοεμβρίου 2017 . Εμφανίσεις: 780\nΓια εκείνον που μαγειρεύει δεν υπάρχει μεγαλύτερη ικανοποίηση από το να προσφέρει χαρά με αυτό που δημιουργεί! Για το λόγο αυτό αποφασίσαμε, στο πλαίσιο του μαθήματος Σχολικός Επαγγελματικός Προσανατολισμός\nνα φτιάξουμε λουκουμάδες και να δώσουμε την ευκαιρία στους μαθητές μας να βιώσουν τη χαρά της δημιουργίας και της προσφοράς. Καλέσαμε μάλιστα μια ειδικό να μας βοηθήσει και να μας πει τα μυστικά της. Ήρθε στο σχολείο μας η κυρία Καίτη Βαμβακούρη, μια έμπειρη αρτοποιός, η οποία διατηρεί γνωστό φούρνο επί σειρά ετών στην Ερμούπολη. Δείτε πως τους φτιάξαμε.\nΟι λουκουμάδες, το γλύκισμα των παιδικών μας χρόνων, είναι ένα εύκολο και πολύ οικονομικό γλυκό, που χρειάζεται μόνο 5 λεπτά προετοιμασία.\n150 γρ. νωπή μαγιά,\n1 λίτρο χλιαρό νερό,\nΣε μια λεκάνη ανακατεύουμε λίγο αλεύρι με το νερό και ρίχνουμε την μαγιά τριμμένη με το χέρι, το αλάτι και την ζάχαρη. Προσθέτουμε λίγο λίγο το αλεύρι ώσπου να γίνει ένας ωραίος, παχύς και ελαστικός χυλός. Σε μια κατσαρόλα βάζουμε το λάδι να κάψει. Κόβουμε τους λουκουμάδες με το χέρι. Βουτάμε την αριστερή παλάμη στο μείγμα και πιέζουμε προς τα πάνω. Το λουκουμά που βγαίνει απ’ τον αντίχειρα τον κόβουμε με κουτάλι και τον ρίχνουμε στο καυτό ελαιόλαδο ή πιο απλά ρίχνουμε κουταλιά κουταλιά από το μείγμα στο λάδι. Τηγανίζουμε για λίγα λεπτά μέχρι να ροδίσουν οι λουκουμάδες. Τους στραγγίζουμε σε απορροφητικό χαρτί. Τέλος τους βάζουμε σε πιατέλα και τους περιχύνουμε με θυμαρίσιο μέλι και κανέλα.\nΠράγματι, μέσα σε λίγα λεπτά είχαμε φτιάξει τους τέλειους λουκουμάδες! Ζουμεροί από μέσα και τραγανοί απ' έξω! Το σχολείο μοσχοβόλησε από μέλι και κανέλα και μικροί μεγάλοι γλείφαμε τα δάχτυλα μας! Ευχαριστούμε πολύ την κυρία Καίτη Βαμβακούρη, που μας βοήθησε και μοιράστηκε τα μυστικά της μαζί μας!!\nΑκούτα Σουλτάνα, Εκπαιδευτικός Ειδικής Αγωγής, κλάδου ΠΕ03


Πλακώνονται τώρα μεταξύ τους οι βενιζελικοί στο ΠΑΣΟΚ - RP| Site επικαιρότητας σχολιασμού ανάλυσης ελληνικής και παγκόσμιας εμβέλειας\nΠλακώνονται τώρα μεταξύ τους οι βενιζελικοί στο ΠΑΣΟΚ\nΠριν αλέκτωρ φωνήσαι, λίγα μόλις 24ωρα από την λήξη του συνεδρίου του ΠΑΣΟΚ άρχισαν να ακούγονται γκρίνιες και παράπονα στην Ιπποκράτους.\nΟ λόγος βρίσκεται στην αναβλητικότητα που δείχνει η ηγεσία του κόμματος σε σχέση με την σύγκληση της Κεντρικής Επιτροπής που θα εκλέξει γραμματέα και νέο Πολιτικό Συμβούλιο του ΠΑΣΟΚ.\nΣυνεργάτες του Ευάγγελου Βενιζέλου δεν κρύβουν την ανησυχία τους και επισημαίνουν στον πρόεδρο του ΠΑΣΟΚ ότι δεν μπορεί να μεταθέτει την συνεδρίαση του οργάνου αφήνοντας μ’ αυτόν τον τρόπο την τροφοδότηση διαφόρων σεναρίων γύρω από τα πρόσωπα που θα καλύψουν τις θέσεις στα νέα όργανα.\nΟι περισσότεροι στενοί συνεργάτες της ηγεσίας θεωρούν ότι ο κ. Βενιζέλος δεν έχει άλλη επιλογή από το να υποδείξει τον Νίκο Ανδρουλάκη ως νέο γραμματέα του κόμματος. Στον αντίποδα όμως το άλλο μπλοκ των βενιζελικών που ακολούθησε και σκληρή γραμμή στο συνέδριο (Καμάς, Πανταζής) αρνούνται να δεχτούν την επιλογή Ανδρουλάκη μη μπορώντας να ξεχάσουν την πρόσφατη σύγκρουσή τους για το συνέδριο της νεολαίας ΠΑΣΟΚ.\nΓια την ομάδα αυτή ιδανικότερο σενάριο θα ήταν να εκλεγεί γραμματέας του κόμματος ο νυν συντονιστής Πάρης Κουκουλόπουλος.\nΠάντως, όλα δείχνουν ότι ο Νίκος Ανδρουλάκης, πρώτος σε σταυρούς και με διαφορά από τον δεύτερο στην Κεντρική Επιτροπή θα είναι υποψήφιος γραμματέας ούτως ή άλλως. Με δεδομένο ότι έχει υπό έλεγχο έναν στενό πυρήνα τουλάχιστον 40 μελών στην περίπτωση που δεν αποτελεί την επίσημη πρόταση της Ιπποκράτους θεωρείται δεδομένο ότι η κάθοδός του θα δημιουργήσει πρόβλημα στο ΠΑΣΟΚ και θα ανοίξει νέα εσωτερικά μέτωπα.\nΝα σημειωθεί ότι ακόμη δεν έχει εκλεγεί ούτε ο γραμματέας της νεολαίας ΠΑΣΟΚ καθώς επισήμως το κόμμα δεν έχει ορίσει συνεδρίαση της νέας κεντρικής επιτροπής.\nΓια το νέο πολιτικό συμβούλιο του ΠΑΣΟΚ αναμένεται να θέσουν υποψηφιότητα τόσο ο Μιχάλης Καρχιμάκης όσο και ο Γιώργος Παναγιωτακόπουλος που είναι επικεφαλής επιμέρους ομάδων του κόμματος που καταγράφηκαν οργανωτικά στο Συνέδριο.\nΠροηγούμενο άρθροΜηδενική ανοχή στην κλειτοριδεκτομή λέει η Κομισιόν\nΕπόμενο άρθροΕπανάσταση φέρνει το φθηνό φυσικό αέριο από σχιστόλιθο


Τελευταία ενημέρωση: 23:40 - 11/03/2021\nΟ εντοπισμός των δραστών που ξυλοκόπησαν αστυνομικό στη Νέα Σμύρνη απασχολεί έντονα την ΕΛΑΣ, ενώ νέα στοιχεία και λεπτομέρειες βλέπουν το φως της δημοσιότητας.\nΣύμφωνα με αποκάλυψη που έκανε το Mega, ένα στοιχείο που έχει βοηθήσει την ΕΛΑΣ στις έρευνες, είναι το γεγονός ότι άκουγε ζωντανά την επίθεση που δέχτηκε ο 28χρονος αστυνομικός.\nΠιο αναλυτικά, ένας 23χρονος που συμμετείχε στο ξυλοδαρμό, ήταν το τελευταίο δίμηνο υπό τηλεφωνική παρακολούθηση κατόπιν εισαγγελικής άδειας από την αντιτρομοκρατική υπηρεσία.\nΤην ώρα της επίθεσης, ο νεαρός είχε το κινητό του ανοιχτό και οι αστυνομικοί άκουσαν ζωντανά την επίθεση, αλλά και τι ανέφεραν ορισμένοι από τους δράστες.\n«Δεν ήμουν στην περιοχή»\nΟ 30χρονος που κατηγορείται για τον ξυλοδαρμό του αστυνομικού δηλώνει αθώος και αρνείται κάθε εμπλοκή του στα επεισόδια της Νέας Σμύρνης, σύμφωνα με δελτίο Τύπου που εξέδωσε ο δικηγόρος, Παύλος Σαράκης, γνωστοποιώντας ότι ανέλαβε την υπεράσπισή του.\nΛάθος αποφάσεις και λάθος μέτρα - Η «κουρασμένη» Επιτροπή που έχασε το δρόμο και η Αναστασία Κοτανίδου Διακοπή ρεύματος στην Δυτική Θεσσαλονίκη


Διεπιστημονικό-Διαπανεπιστημιακό Μεταπτυχιακό Πρόγραμμα «ΤΕΧΝΟΓΛΩΣΣΙΑ»\nΑκαδημαϊκό έτος: 2013-2014, Εαρινό εξάμηνο\nΒ. Καρκαλέτσης, Γ. Πετάσης\nΓλωσσική Τεχνολογία: Γενική Επισκόπηση και ιστορική αναδρομή.\nΣύνολα χαρακτήρων και UNICODE.\nΕκφώνηση Άσκησης 1 (15%).\nΕργαστήριο Άσκησης 1.\nΕξαγωγή Πληροφορίας (ΕΠ).\nΚύριες υποεργασίες ΕΠ.\nΑξιολόγηση συστημάτων ΕΠ.\nΑρχιτεκτονική συστημάτων ΕΠ.\nΠροσεγγίσεις ανάπτυξης συστημάτων ΕΠ.\nΠαράδοση Άσκησης 1.\nΣυζήτηση Άσκησης 1.\nΠλατφόρμες Επεξεργασίας Φυσικής Γλώσσας.\nΗ πλατφόρμα επεξεργασίας φυσικής γλώσσας "'Ελλογον".\nΜορφολογική Ανάλυση (Ι).\nΔιαφάνειες: Lecture-3-EllogonForLinguists.pdf, Lecture-3.pdf\nΜορφολογική Ανάλυση (ΙI).\nΣυντακτική Ανάλυση (I).\nΔιαφάνειες: Lecture-3.pdf, Lecture-4.pdf,\nΕκφώνηση Άσκησης 2 (20%).\nΕργαστήριο Άσκησης 2.\nΔεν θα γίνει διάλεξη λόγω απουσίας διδασκόντων.\nΣυντακτική Ανάλυση (II).\nΠαράδοση Άσκησης 2.\nΕκφώνηση Άσκησης 3 (30%).\nΔιαφάνειες: Lecture-5.pdf, Exercise 3.zip\nΕργαστήριο Άσκησης 3.\nΔιαφάνειες: Lecture-6.pdf, ReadingPapers.pdf\nΠαράδοση Άσκησης 3.\nΕκφώνηση Άσκησης 4 (35%).\nΧρήση Μηχανικής Μάθησης στην Εξαγωγή Πληροφορίας (I).\nΣυζήτηση Άσκησης 3.\nΕργαστήριο Άσκησης 4.\nΧρήση Μηχανικής Μάθησης στην Εξαγωγή Πληροφορίας (II).\nΣυζήτηση Άσκησης 4.\nΓ. Πετάσης, Β. Καρκαλέτσης:\nΑναγνώριση Ονομάτων Οντοτήτων.\nΑναγνώριση Περιγραφών, Ρόλων, Αναφορών.\nΚατασκευή γλωσσικών εργαλείων.\nΓλωσσική επεξεργασία πολυμεσικών δεδομένων.\nΠαράδοση Άσκησης 4.\nΟ χρόνος προφορικής εξέτασης της κάθε ομάδας είναι 20 λεπτά:\n12:20-12:40 Kορασίδη, Πουλή,Τριανταφύλλου\n12:40-13:00 Δεληγιάννης Μιλτιάδης, Μαργαρίτη Ελπινίκη, Φεργάδης Άρης\n13:00-13:20 Κεραμιτζή Χαρά, Κωτσακόπουλος Χρήστος, Χατζηκουμή Ειρήνη\n13:20-13:40 Κασαπάκη Ευαγγελία, Κούτσικος Λουκάς, Κοσμάς Χριστόφορος, Μπερούκας Λάμπρος\n13:40-14:00 Καρβουνιάρη Δ., Κωλέττη Ε., Παπαθανασοπούλου Γ.\n14:00-14:20 Κατσαργύρη Βάσια, Φραγκάκης Γιώργος, Ζάκης Γιώργος\n14:20-14:40 Στριπέλη Αιμιλία, Χορόζογλου Γεώργιος, Κούκης Νικόλαος\n14:40-15:00 Μ.Κ. Μπιτινής, Ι. Γιάχος, Ν. Καψάλης\nΗ προφορική εξέταση θα γίνει στις 8 Ιουλίου 2014, στην αίθουσα του εργαστηρίου πληροφορικής, στον 8ο όροφο.\nΆσκηση 1: Από τις 4 πλατφόρμες που αναφέρθηκαν στην Διάλεξη 1 (GATE, Ellogon, NLTK, UIMA), κάθε ομάδα καλείται να επιλέξει την πλατφόρμα που θα υλοποιήσει τις υπόλοιπες ασκήσεις, με δεδομένο ότι οι επόμενες ασκήσεις θα αφορούν εργασίες εξαγωγής πληροφορίας από κείμενα στην ελληνική γλώσσα. Κάθε ομάδα καλείται να παρουσιάσει τους λόγους που επέλεξε μια πλατφόρμα, σε μια ολιγόλεπτη παρουσίαση (5 λεπτών) την Τρίτη 13/5/2014.\nΆσκηση 2: Στην πλατφόρμα (ή πλατφόρμες αν έχουν επιλεγεί περισσότερες από μία) που επιλέχθηκε κατά την άσκηση 1, καλείστε να υλοποιήσετε ένα άρθρωμα επεξεργασίας φυσικής γλώσσας για την εκάστοτε πλατφόρμα, το οποίο να υλοποιεί έναν αναγνωριστή γνωστών ονομάτων οντοτήτων (gazetteer list lookup) βασισμένο σε λίστες/καταλόγους γνωστών ονομάτων (gazetteer lists). Ο αναγνωριστής αυτός θα πρέπει να:\nΔιαβάζει ένα σύνολο από λίστες, οι οποίες θα βρίσκονται σε όλες σε έναν φάκελο.\nΚάθε λίστα θα έχει όνομα της μορφής "<κατηγορία>.txt".\nΚάθε λίστα θα περιέχει κείμενο σε UTF-8, με κάθε γραμμή να περιέχει ένα όνομα γνωστής οντότητας.\nΠαράδειγμα λίστας: Αρχείο "person_first_name.txt"\nΟ αναγνωριστής θα πρέπει να εντοπίζει κάθε όνομα που βρίσκεται μέσα σε κάθε αρχείο, και να τα χαρακτηρίζει (επισημειώνει) με την κατηγορία, που προκύπτει από το όνομα του αρχείου, χωρίς την κατάληξη ".txt". Ο εντοπισμός πρέπει να γίνεται ανεξάρτητα από το αν το όνομα είναι γραμμένο με κεφαλαίους, ή πεζούς χαρακτήρες.\nΓια παράδειγμα, το άρθρωμα θα πρέπει να χαρακτηρίζει σαν "person_first_name" όλες τις εμφανίσεις σε κείμενα της 1ης γραμμής του αρχείου του παραδείγματος "γιώργος", όπως "Γιώργος", "ΓΙΩΡΓΟΣ", ΓιΩρΓοΣ", κ.α.\nΤο άρθρωμα πρέπει να εντοπίζει όλες τις εμφανίσεις, όλων των γραμμών ενός αρχείου, για όλα τα αρχεία του φακέλου, ενώ θα πρέπει να μπορεί να χειρίζεται κείμενα που περιέχουν περισσότερες από μία γλώσσες (π.χ. ελληνικά και αγγλικά). Το άρθρωμα που θα δημιουργήσετε θα πρέπει να περιέχει εκτενείς λίστες από κατηγορίες χρήσιμες για την αναγνώριση ονομάτων οντοτήτων, όπως ονόματα προσώπων, τοποθεσιών, ημερομηνιών, οργανισμών, εταιριών, αλλά και διάφορων προσδιοριστών (designators).\nΆσκηση 3: Στην πλατφόρμα (ή πλατφόρμες αν έχουν επιλεγεί περισσότερες από μία) που επιλέχθηκε κατά την άσκηση 1, καλείστε να υλοποιήσετε ένα άρθρωμα επεξεργασίας φυσικής γλώσσας για την εκάστοτε πλατφόρμα, το οποίο να υλοποιεί έναν αναγνωριστή ονομάτων οντοτήτων (named entity recogniser) βασισμένο σε μηχανική μάθηση. Το άρθρωμα θα πρέπει να κάνει χρήση του αναγνωριστή γνωστών ονομάτων οντοτήτων (gazetteer list lookup) που δημιουργήθηκε στην άσκηση 2.\nΠαρατήρηση: Αν αποφασίσετε να χρησιμοποιήσετε την πλατφόρμα Ελλογον, παρακαλείστε να χρησιμοποιήσετε την πιο πρόσφατη έκδοση της πλατφόρμας Ελλογον, ακολουθώντας τις οδηγίες εγκατάστασης μέσω subversion: http://www.ellogon.org/index.php/support/installing-ellogon/install-ellogon-from-svn\nΆσκηση 4: Στην άσκηση αυτή πρέπει να εκτελεστεί μια βιβλιογραφική έρευνα/επισκόπηση με θέμα την εξαγωγή συσχετίσεων (relation extraction). Κάθε ομάδα καλείται να εντοπίσει έναν αριθμό επιστημονικών εργασιών (όσες και τα μέλη που απαρτίζουν την ομάδα) που έχουν δημοσιευτεί σε διεθνή περιοδική ή διεθνή συνέδρια, την τελευταία 5ετία (2008-2014). Οι εργασίες πρέπει να αφορούν την εργασία της εξαγωγής συσχετίσεων από κείμενα (relation extraction from texts). Κάθε ομάδα πρέπει να παραδώσει μια αναφορά, όπου θα περιγράφονται συνοπτικά οι εργασίες, απαντώντας τις ερωτήσεις που περιγράφηκαν στο εργαστήριο του σεμιναρίου 7. Η εργασία μπορεί να είναι είτε στην Ελληνική, είτε στην Αγγλική γλώσσα.\nΟι διαλέξεις του μαθήματος γίνονται κάθε Τρίτη, 12:00-15:00. Η πρώτη ώρα (12:00-13:00) αφορά συχνά το εργαστήριο του μαθήματος.\nΟι διαλέξεις 2 και 3 θα γίνουν την Τρίτη 13 Μαΐου, 13:00-18:00.\nΤην Τρίτη 27 Μαΐου δεν θα γίνει διάλεξη.


Aridaia365: Πόνος στον αυχένα: Μπορεί να φταίει το "αυχενικό σύνδρομο του κινητού";\nΠόνος στον αυχένα: Μπορεί να φταίει το "αυχενικό σύνδρομο του κινητού";\nΚάθε ερεθισμός κατά μήκος των νεύρων που διέρχονται από αυτήν, μπορεί να καταλήξει σε τραυματισμό\nΌσοι περνούν πολλές ώρες την ημέρα σκυμμένοι πάνω από το κινητό ή το tablet, διατρέχουν αυξημένο κίνδυνο να εκδηλώσουν αυχενικό σύνδρομο. Είναι μια επώδυνη κατάσταση, που προσβάλλει τον αυχένα, τους ώμους και την σπονδυλική στήλη.\nΤο πιθανότερο είναι ότι ακόμα κι αυτή τη στιγμή, καθώς διαβάζετε το συγκεκριμένο κείμενο, το κάνετε μέσα από την οθόνη του κινητού σας. Πιθανότατα θα έχετε το κεφάλι σας σκυμμένο προς τα εμπρός, τα χέρια λυγισμένα στα πλάγια του σώματος και την ράχη σας καμπουριασμένη.\nΑν και μάλλον δεν το αντιλαμβάνεστε, η στάση αυτή είναι επώδυνη για τον αυχένα σας. Είναι λοιπόν θέμα χρόνου να εκδηλωθεί μια πλειάδα συμπτωμάτων που χαρακτηρίζουν το σύνδρομο.\nΌπως εξηγεί ο φυσικοθεραπευτής-χειροθεραπευτής Γιώργος Κακαβάς, από το Fysiotek Sports and Spine Lab, η αυχενική μοίρα της σπονδυλικής στήλης (δηλαδή ο αυχένας) αποτελείται από ένα καλά συντονισμένο δίκτυο νεύρων, οστών, αρθρώσεων και μυών που ελέγχονται από τον εγκέφαλο και το νωτιαίο μυελό.\nΚάθε ερεθισμός κατά μήκος των νεύρων που διέρχονται από αυτήν, μπορεί να καταλήξει σε τραυματισμό. Στην περίπτωση των κινητών και των tablet, ο τραυματισμός αποκαλείται «αυχενικό σύνδρομο του κινητού», ανήκει στα σύνδρομα υπέρχρησης και προκαλείται από την καθημερινή, πολύωρη κακή στάση του σώματος.\nΤο βάρος του κεφαλιού\n«Ο καθοριστικός παράγοντας στην ανάπτυξη αυχενικού συνδρόμου στους χρήστες των κινητών είναι το βάρος του κεφαλιού», λέει ο κ. Κακαβάς. «Οι μύες, οι τένοντες και οι σύνδεσμοι του αυχένα είναι κατασκευασμένοι για να αντέχουν τα 5-6 κιλά που ζυγίζει το κεφάλι, όταν είναι ευθυγραμμισμένο με την σπονδυλική στήλη».\nΌταν, όμως, ασχολούμαστε με το κινητό μας, έχουμε την τάση να το κρατάμε στο ύψος της κοιλιακής χώρας. Με αυτό τον τρόπο, κατ' ανάγκη σκύβουμε το κεφάλι προς τα εμπρός. «Με την κάμψη, όμως, το βάρος του κεφαλιού πολλαπλασιάζεται. Έτσι, όταν το κεφάλι κάνει κλίση 45 έως 60 μοιρών, ζυγίζει αντίστοιχα 25 έως 30 κιλά! Ο αυχένας αδυνατεί να στηρίξει τέτοιο βάρος για πολλή ώρα και καταπονείται απεριόριστα», προσθέτει ο ειδικός.\nΔυστυχώς, το αυχενικό σύνδρομο του κινητού εκδηλώνεται παγκοσμίως με ολοένα μεγαλύτερη συχνότητα, ακριβώς όπως αυξάνονται οι άνθρωποι που αποκτούν κινητό και του αφιερώνουν καθημερινά πολλές ώρες.\nΟι οκτώ στους δέκα κάνουν κατάχρηση του κινητού\nΗ Ελληνική Στατιστική Αρχή (ΕΛΣΤΑΤ) αναφέρει ότι το 2018 το 92,8% των νοικοκυριών της χώρας μας διέθεταν κινητό τηλέφωνο, ενώ σταθερό είχε το 84,3%.\nΠριν από λίγα χρόνια, εξάλλου, έρευνα σε χρήστες του Facebook είχε δείξει ότι το 79% των ερωτηθέντων ηλικίας 18-44 ετών έχουν σχεδόν συνεχώς μαζί τους το κινητό τους. Στην πραγματικότητα, το αφήνουν από το χέρι τους μόλις 2 ώρες απ' όσες είναι ξύπνιοι! Επιπλέον, οι οκτώ στους δέκα αρχίζουν να χρησιμοποιούν το κινητό μέσα σε 15 λεπτά από τη στιγμή που ξυπνάνε.\nΤην ίδια στιγμή, ο αριθμός των μηνυμάτων που στέλνουμε με τα κινητά έχει αυξηθεί σε αστρονομικά επίπεδα. Στις ΗΠΑ, π.χ., το 2006 οι χρήστες των κινητών τηλεφώνων αντάλλασσαν 12,5 δισεκατομμύρια SMS τον μήνα. Ο αντίστοιχος αριθμός το 2018 είχε υπερβεί τα 541 δισεκατομμύρια μηνύματα! Με άλλα λόγια, το 2018 αντιστοιχούσαν σε κάθε χρήστη κινητού στις ΗΠΑ 32 μηνύματα την ημέρα!\nΌπως προαναφέρθηκε, η κάμψη του κεφαλιού προς τα εμπρός επηρεάζει άμεσα την σπονδυλική στήλη. Με την πάροδο του χρόνου, η συνεχής καταπόνηση της σπονδυλικής στήλης αρχίζει να προκαλεί συμπτώματα, τα οποία οι ασθενείς συχνά δεν ξέρουν που οφείλονται. Τέτοια συμπτώματα είναι:\nΑυχενική δυσκαμψία. Είναι πολύ συνηθισμένη μετά από την πολύωρη ενασχόληση με το smartphone. Ωστόσο με τον καιρό μπορεί να εκδηλώνεται και άλλες στιγμές της ημέρας.\nΠόνος. Συνήθως εντοπίζεται σε συγκεκριμένο σημείο/περιοχή του αυχένα ή/και του τραπεζοειδούς μυός. Σπανιότερα είναι πιο γενικευμένος (προσβάλλει τον αυχένα, τη ράχη και τον ώμο). Ο πόνος μερικές φορές είναι οξύς, σαν μαχαιριά (σε τέτοια περίπτωση, εντοπίζεται συνήθως χαμηλά στον αυχένα). Μπορεί επίσης να αντανακλάται στον ώμο και στο μπράτσο του χεριού με το οποίο κρατάει κυρίως ο ασθενής το κινητό. Ο τραπεζοειδής είναι ο μεγάλος, επίπεδος μυς της ράχης.\nΜυϊκή αδυναμία και μούδιασμα. Η συνεχής ακινησία σε μία θέση μπορεί να οδηγήσει σε εξασθένηση και αδυναμία ορισμένων από τους μυς που στηρίζουν τους ώμους. Συχνότερα προσβάλλονται ο τραπεζοειδής, ο ρομβοειδής, ο σκαληνός και ο στερνοκλειδομαστοειδής.\nΠονοκέφαλος. Η μυϊκή δυσκαμψία του αυχένα μπορεί να οδηγήσει σε πονοκέφαλο τάσης. Είναι η πιο συχνή μορφή πονοκεφάλου, που συχνά περιγράφεται σαν μια ζώνη που σφίγγει το κεφάλι περιμετρικά.\n«Όταν ένας άνθρωπος παρουσιάζει τέτοια συμπτώματα, πρέπει να αξιολογείται από έναν ειδικό ώστε να βρεθεί η αιτία τους», συνιστά ο κ. Κακαβάς. «Αυτό είναι απαραίτητο διότι, αν το αυχενικό σύνδρομο του κινητού αφεθεί χωρίς θεραπεία, ο πόνος θα επιδεινώνεται σταδιακά και η κινητικότητα του αυχένα, της ράχης και των ώμων θα μειώνεται».\nΜακροπρόθεσμα μπορεί να υπάρξουν και άλλες συνέπειες, όπως:\nΗ πρώιμη αρθρίτιδα\nΗ εκφύλιση της σπονδυλικής στήλης\nΗ συμπίεση των μεσοσπονδυλίων δίσκων\nΗ μείωση της πνευμονικής χωρητικότητας στα άτομα που σκύβουν πολύ χαμηλά το κεφάλι τους, συμπιέζοντας τον θώρακά τους.\nΥπάρχει επίσης κίνδυνος να επιδεινωθούν ή να επιταχυνθεί η εξέλιξη εκφυλιστικών καταστάσεων, όπως η εκφυλιστική δισκοπάθεια και η αυχενική οστεοαρθρίτιδα.\nΑν ο ειδικός διαπιστώσει ότι ο ασθενής έχει αυχενικό σύνδρομο του κινητού, είναι απαραίτητο:\nΝα περιοριστεί η χρήση του κινητού ή/και του tablet στις απολύτως αναγκαίες εργασίες\nΝα αρχίσει ο ασθενής να χρησιμοποιεί καλύτερη στάση σώματος όταν τα χρησιμοποιεί. Ο γενικός κανόνας είναι πως όσο πιο ψηλά τα κρατά προς το πρόσωπό του, τόσο το καλύτερο για τον αυχένα του.\nΩστόσο αυτό προϋποθέτει αποκατάσταση των τραυματισμών στον αυχένα και τις άλλες δομές της περιοχής. «Ένα πρόγραμμα αποκατάστασης με σταδιακή κινητοποίηση των δύσκαμπτων μαλακών ιστών και των αρθρώσεων, με παθητικές και ενεργητικές διατάσεις των μυών και σταδιακή μυϊκή ενδυνάμωση μπορεί να βοηθήσει πολύ τους ασθενείς», λέει ο κ. Κακαβάς. «Με τα σύγχρονα μηχανήματα και μεθόδους που διαθέτουμε, μπορούμε να εντοπίσουμε την αιτία του πόνου σε κάθε ασθενή και να καταρτίσουμε το κατάλληλο φυσικοθεραπευτικό πρόγραμμα γι' αυτόν, ώστε να απαλλαγεί από τα συμπτώματά του και να πάψει να καταπονεί τον αυχένα του».\nΕκτός από τη φυσικοθεραπεία, απαραίτητο είναι και ένα ειδικά σχεδιασμένο πρόγραμμα ασκήσεων για το σπίτι. Αναλόγως με την περίπτωση μπορεί επίσης να χρειασθούν\nΘερμά ή ψυχρά επιθέματα\nΜαλάξεις στους πονεμένους μυς της ράχης ή/και του αυχένα από ειδικά εκπαιδευμένο φυσικοθεραπευτή.\nΣε σπάνιες περιπτώσεις, τέλος, όταν ο πόνος από το αυχενικό σύνδρομο του κινητού είναι πια χρόνιος μπορεί να απαιτηθούν φαρμακευτικές παρεμβάσεις.


Ορθοδοντική για όλες τις ηλικίες: Ξεχάστε ό,τι ξέρατε! | Modern Orthodontics\nPosted on 19 Ιουνίου, 2015 14 Δεκεμβρίου, 2019 by admin\nΟρθοδοντική για όλες τις ηλικίες: Ξεχάστε ό,τι ξέρατε!\nΔεν υπάρχει όριο ηλικίας για την ορθοδοντική θεραπεία. Τα δόντια και οι ιστοί που τα στηρίζουν είναι πρακτικά τα ίδια σε παιδιά και σε ενήλικες. Σε ορισμένες χώρες, όπως οι ΗΠΑ, το ποσοστό των ενηλίκων ασθενών αγγίζει το 30%.\nΤι είναι η ορθοδοντική; Σε τι στοχεύει η θεραπεία της;\nΕίναι ειδικότητα της οδοντιατρικής, η οποία ασχολείται με τη διάγνωση, πρόληψη και θεραπεία των οδοντικών και σκελετικών ανωμαλιών των γνάθων.\nΟ ορθοδοντικός έχει συμπληρώσει τουλάχιστον 3 έτη μεταπτυχιακών σπουδών και ασχολείται αποκλειστικά με την ορθοδοντική. Στοχεύει στη σωστή αποκατάσταση της καλής λειτουργίας του στόματος, την επίτευξη αρμονίας και ισορροπίας μεταξύ των δοντιών και προσώπου, για την απόκτηση ενός υγιούς χαμόγελου και βελτίωση της αισθητικής τού προσώπου.\nΥπάρχουν μόνο «μαύρα σιδεράκια»;\nΟχι βέβαια: Λευκά σιδεράκια με άριστο αισθητικό αποτέλεσμα, καθώς και πολύχρωμα για τα παιδιά.\nΗ πρώτη επίσκεψη στον ορθοδοντικό συνιστάται σε ηλικία 6-7 ετών, προκειμένου να διαγνωστούν τυχόν προβλήματα που μπορούν να αντιμετωπιστούν με προληπτική θεραπεία και χαμηλότερο κόστος.\nΗ κυρίως ορθοδοντική θεραπεία συνήθως αρχίζει σε ηλικία άνω των 10 ετών και σίγουρα πριν από την εφηβεία, ώστε η σωματική αύξηση να επιτρέπει την τροποποίηση της αύξησης των γνάθων.\nΣυνήθως διαρκεί από 12-24 μήνες και μεταξύ των επισκέψεων μεσολαβεί χρόνος 3-6 εβδομάδων.\nΜε την ολοκλήρωση της θεραπείας πρέπει απαραιτήτως, για να διατηρηθεί το αποτέλεσμα, να τοποθετηθούν μηχανισμοί συγκράτησης.\nΑκίνητοι μηχανισμοί: Είναι τα α) παραδοσιακά μεταλλικά ορθοδοντικά σιδεράκια, β) γλωσσικά ορθοδοντικά, που συγκολλούνται στην εσωτερική επιφάνεια των δοντιών και εφαρμόζονται ανάλογα την περίπτωση, γ) διαφανή (λευκά) ορθοδοντικά άγκιστρα από κεραμικό ή πλαστικό, που συγκολλούνται στην εξωτερική επιφάνεια των δοντιών.\nΕπειδή είστε μεγάλοι για σιδεράκια, θεωρείτε τη διαδικασία της ορθοδοντικής θεραπείας δύσκολη;\nΕάν υποβληθείτε σε ορθοδοντική θεραπεία όταν είστε ενήλικες, αυτό το οποίο πρέπει να γνωρίζετε είναι ότι μαζί με τον ορθοδοντικό κρίνεται απαραίτητο να επισκέπτεστε περιοδοντολόγο και χειρουργό οδοντίατρο, για να εξασφαλιστεί ότι η θεραπεία δεν συνοδεύεται από οστική απώλεια ή περιοδοντική νόσο, καθώς και να συντηρείται το στόμα οδοντιατρικά συχνά.\nΕνα οδοντιατρικό προϊόν, το invisalign, είναι ένα νέο σύστημα μετακίνησης των δοντιών που στηρίζεται σε μια σειρά κινητών ειδικά διαμορφωμένων δισκαρίων από καθαρό πλαστικό. Τα δισκάρια αυτά, μοιάζουν με τα δισκάρια λεύκανσης. Τα δισκάρια αυτά με την πίεση που ασκούν πάνω στα δόντια, τα μετακινούν.\nΥπάρχει περίπτωση να γίνει η ορθοδοντική για άλλους λόγους εκτός από το να ισιώσουν τα δόντια μου;\nΣε ορισμένες περιπτώσεις, έπειτα από την περιοδοντική θεραπεία, απαιτείται ορθοδοντική συγκράτηση των δοντιών.\nΕίμαι ενήλικας και η γνάθος μου προεξέχει, ταυτόχρονα έχω και στραβά δόντια. Η ορθοδοντική θα διορθώσει όλο το πρόβλημα;\nΗ ορθοδοντική στους ενήλικες θα διορθώσει μόνο τα στραβά δόντια. Σε αυτές τις περιπτώσεις, που έχει ολοκληρωθεί η ανάπτυξη των οστών, απαιτείται συνδυασμός γναθοχειρουργικής και ορθοδοντικής για την πλήρη επίλυση του προβλήματος.\nThis entry was posted in Uncategorized, Άρθρα and tagged διάρκεια ορθοδοντικής θεραπείας, ίσια δόντια, λευκά σιδεράκια, Μαρία Τσιμπούκη, Ορθοδοντική, Ορθοδοντική ενηλίκων, ορθοδοντική χωρίς σιδεράκια, όριο ηλικίας ορθοδοντική. Bookmark the permalink.


Ομιλία Υπουργού Αγροτικής Ανάπτυξης και Τροφίμων για την αλιεία στην Μεσόγειο – Greekap News\nΟμιλία Υπουργού Αγροτικής Ανάπτυξης και Τροφίμων για την αλιεία στην Μεσόγειο\nIn Αλιευτικά Νέα\nστη συζήτηση του σχεδίου νόμου «Κύρωση της τροποποιημένης Συμφωνίας για την ίδρυση της Γενικής Επιτροπής Αλιείας για τη Μεσόγειο»\nΣήμερα είναι μια ιδιαίτερη ημέρα, για εμάς στο ΥΠΑΑΤ, όχι μόνο γιατί είμαστε το επισπεύδον Υπουργείο για την ολοκλήρωση της Β΄ αξιολόγησης, που θα μας βάλει στην επόμενη ημέρα, αλλά και γιατί φέρνουμε στη Βουλή την πρώτη, από μια σειρά ρυθμίσεων που θα ακολουθήσουν, για την αλιεία.\nΓια ένα τομέα νευραλγικό για την πατρίδα μας, που δυστυχώς τα τελευταία χρόνια βίωσε την πλήρη εγκατάλειψη, περιφερόμενο από Υπουργείο σε Υπουργείο.\nΈνα τομέα που μπορεί να μην συνεισφέρει σε μεγάλο ποσοστό στο ΑΕΠ της χώρας, αποτελεί όμως πυλώνα ανάπτυξης και συνδετικό κρίκο, για τις παράκτιες και νησιωτικές περιοχές της Ελλάδας.\nΔύο λόγια για τη συμφωνία :\nΗ παρούσα αναθεώρησή της δεν αποτελεί μια απλή τυπική επικύρωση, αφορά στον καθορισμό βασικών στοιχείων που θα βοηθήσουν την Γενική Επιτροπή Αλιείας για τη Μεσόγειο να προσδιορίσει τις αναγκαίες τροποποιήσεις του εσωτερικού κανονισμού λειτουργίας της και του κανονισμού χρηματοδότησής της, προκειμένου να αντιμετωπίσει τα διαρθρωτικά και λειτουργικά της προβλήματα ώστε να καταστεί περισσότερο αποτελεσματική.\nΟι τροποποιήσεις αφορούν στις υφιστάμενες υποχρεώσεις των συμβαλλομένων μερών της ΓΕΑΜ και δεν δημιουργούν νέες υποχρεώσεις, μπορούν δε να ομαδοποιηθούν στις ακόλουθες 4 κατηγορίες:\n• στόχος, γενικές αρχές και λειτουργίες της Επιτροπής\n• οργάνωση και δομή της Επιτροπής\n• ο ρόλος των συμβαλλομένων μερών, μη συμβαλλόμενων μερών, των παρατηρητών και των οργανώσεων\nΗ αναθεωρημένη Συμφωνία είναι σύμφωνη με τη Σύμβαση των Ηνωμένων Εθνών για το Δίκαιο της Θάλασσας και με τις διατάξεις αυτής σχετικά με τη διατήρηση και διαχείριση των αλληλοεπικαλυπτόμενων αποθεμάτων και των άκρως μεταναστευτικών ειδών ιχθύων, καθώς επίσης με τον Κώδικα Υπεύθυνης Αλιείας του FAO και με τις αρχές της Κοινής Αλιευτικής Πολιτικής.\nΩς εκ τούτου η κύρωσή της, εκτός του ότι επιβάλλεται καθόσον η Χώρα είναι ιδρυτικό μέλος της Συμφωνίας και εξακολουθεί να είναι συμβαλλόμενο μέρος, είναι και προς όφελος της. Επιπλέον η Χώρα δεσμεύεται και ως κράτος μέλος της ΕΕ να κυρώσει την τροποποιημένη Συμφωνία.\nΚι έρχομαι στις τροπολογίες .\nΖούμε σε ένα κλονισμένο και αβέβαιο διεθνές περιβάλλον και σε μια Ευρώπη που έχει χάσει το βηματισμό της και δεν βρίσκει τα δημοκρατικά της αντανακλαστικά.\nΟι δυσκολίες είναι αυξημένες άρα και οι δικές μας ευθύνες να κόψουμε διαφορετικό αζιμούθιο για τον προσανατολισμό της Ευρώπης σε φιλολαϊκή κατεύθυνση με δίκαιη κατανομή αγαθών και σταμάτημα της προκλητικής ανισοκατανομής του πλούτου.\nΝα ανασυντάξουμε την οικονομία της χώρα μας και να μπορέσει ο ελληνικός λαός να αναπνεύσει.\nΝα απαλλαγούμε από την επιτροπεία στην οποία μας οδηγήσατε με την επί δεκαετίες διακυβέρνησή σας που έριξε την οικονομία της χώρας στα βράχια.\nΜην παριστάνετε κουτοπόνηρα τον αθώο. Είστε απολύτως υπεύθυνοι για την κατάσταση της χώρας. Εσείς την οδηγήσατε στην κατάρρευση, στα μνημόνια στο ασφυκτικό καθεστώς επιτροπείας .\nΑν είσθε ανίκανοι (αν δεν μπορείτε) να κάνετε κάτι για να βοηθήσετε τουλάχιστον μην βάζετε εμπόδια.\nΒρείτε για λίγο το κουράγιο να συνταχθείτε με τις ανάγκες του λαού και όχι της οικονομικής ολιγαρχίας, με τις ανάγκες της δημοκρατικής οικονομίας και όχι του άκρατου φιλελευθερισμού.\nΗ κυβέρνησή μας παρά τις πρωτόγνωρες συνθήκες που είχε να αντιμετωπίσει, δρομολόγησε την επίλυση των οικονομικών, κοινωνικών και θεσμικών προβλημάτων και έσπασε αποστήματα που ταλαιπωρούσαν επί δεκαετίες την ελληνική κοινωνία.\nΈδειξε διαπραγματευτική αντοχή και αποφασιστικότητα σε ένα αγώνα δρόμου μεγάλων αποστάσεων, με στόχο να κερδίσει, να διασφαλίσει όσα μπορούσε περισσότερα για τον ελληνικό λαό.\nΌχι δεν πρόκειται να ισχυριστούμε ότι όλα γίνονται καλά.\nΌμως σ αυτό περιβάλλον, διεθνές και εσωτερικό το παλεύουμε.\nΌχι χωρίς λάθη. Όμως επειδή δεν έχουμε καμιά εξάρτηση και από κανένα, με δημιουργικό διάλογο με όλους τους φορείς και τις συλλογικότητες, με όλη την ελληνική κοινωνία, είμαστε διατεθειμένοι αυτά που μπορούμε, να τα δρομολογήσουμε.\nΣτον αγώνα αυτό, εκείνο που κάνατε εσείς, ήταν να ζητάτε εκλογές από την επομένη των εκλογών, να ενωτίζεσθε ( να στοιχίζεσθε ) με τις θέσεις των ακραίων κύκλων των δανειστών, να ζητάτε να αποδεχθούμε ότι μας δώσουν, να παραιτηθούμε από τον αγώνα.\nΈτσι ξέρατε, έτσι ήσασταν μαθημένοι, αυτό ζητούσατε.\nΑκολουθήσαμε τον δρόμο της διεκδίκησης σε μια προσπάθεια που ίσως έχει πάρει χρόνο αλλά αποφέρει, διασφαλίζει οφέλη στον ελληνικό λαό.\nΕκείνο λοιπόν που επείγει σήμερα είναι η γρήγορη μετάβαση σε ένα περιβάλλον όπου ο ελληνικός λαός θα μπορεί αναπτύσσει τις παραγωγικές και δημιουργικές του δραστηριότητες και να ζει με ασφάλεια την καθημερινή του ζωή.\nΈνα περιβάλλον όσο το δυνατόν απαλλαγμένο από εκτροπές και παθογένειες των πρόσφατων δεκαετιών, με σύγχρονο και δημοκρατικό θεσμικό πλαίσιο λειτουργίας, με ανασύνταξη των υπηρεσιών της δημόσιας διοίκησης για να υπηρετούν πραγματικά τον πολίτη και τις ανάγκες της χώρας, με αρχές και κανόνες στην οικονομία που να κινητοποιούν τον επιχειρηματικό κόσμο και τις επενδύσεις, με μια έντιμη πολιτική παιδεία και αγωγή στους πολίτες έτσι ώστε η κοινωνία να επιθυμεί να αισθάνεται την ανάσα του κράτους και όχι να δυσφορεί.\nΠροσδοκάτε εναγωνίως την αποτυχία της κυβέρνησης και κάνετε ότι περνάει από το χέρι σας να συμβάλετε σε αυτό.\nΤο μόνο που σας ενδιαφέρει είναι πώς να υπονομεύσετε τις προσπάθειες που κάνει η κυβέρνηση μας και εις βάρος της χώρας και του λαού μας να αποκομίσετε αμφίβολης αξίας πολιτικά οφέλη σε μια λογική άκρατου ρεβανσισμού.\nΒαυκαλίζεσθε στην ιδέα ότι ο ελληνικός λαός σας έχει ήδη νοσταλγήσει. Πλανάσθε πλάνην οικτράν.\nΘα εκπλαγείτε όταν εκ νέου, μόλις έλθει η ώρα και διαπιστώσετε που σας έχει καταχωρήσει στη συνείδησή του ο Έλληνας πολίτης.\nΒγάλτε τους παραμορφωτικούς φακούς του ρεβανσισμού και της μικροπολιτικής σας αγωνίας .\nΑφήστε την ανέξοδη δημαγωγία και αφουγκραστείτε αυτά που έχει ανάγκη η χώρα και ο ελληνικός λαός. Του το οφείλετε.\nΑλιεία Αποστόλου Μεσόγειος\nΤα ροδάκινα και τα οφέλη τους για τον οργανισμό μας\nΣύσκεψη για την διαμόρφωση στρατηγικής για την προώθηση του Ελληνικού γιαουρτιού\nΣυμβούλιο Γεωργίας και Αλιείας στις 17 Ιανουαρίου 2022\nΟι Έλληνες μυδοκαλλιεργητές χάνουν καθημερινά σημαντικά ευρωπαϊκά κονδύλια, λόγω κυβερνητικής ολιγωρίας


ΠΟΥ ΑΝΗΚΕΙ Η ΔΙΣΥΠΟΣΤΑΤΗ ΕΛΛΑΔΑ; | new Deal\nnew Deal ΕΝΟΤΗΤΕΣ ΔΙΕΘΝΕΙΣ ΥΠΟΘΕΣΕΙΣ & ΔΙΠΛΩΜΑΤΙΑ ΠΟΥ ΑΝΗΚΕΙ Η ΔΙΣΥΠΟΣΤΑΤΗ ΕΛΛΑΔΑ;\nΠΟΥ ΑΝΗΚΕΙ Η ΔΙΣΥΠΟΣΤΑΤΗ ΕΛΛΑΔΑ;\nΗ Ελλάδα είναι δισυπόστατη. Είναι χώρα που ανήκει στην Ευρώπη (ΕΕ) αλλά ταυτόχρονα είναι χώρα των Βαλκανίων. Ως ευρωπαϊκή χώρα ανήκει, θεωρητικά, στους ισχυρούς. Αλλά ως χώρα των Βαλκανίων ανήκει σε μια περιοχή που στο σύνολό της θεωρείται παρίας της Ευρώπης, υποκείμενο οξύτατων ανταγωνισμών των ισχυρών ευρωπαϊκών χωρών, των ΗΠΑ, εσχάτως και της Τουρκίας. Σταθερή επιδίωξη των Δυνάμεων αυτών είναι η καθήλωση όλων των Βαλκανικών χωρών, και της Ελλάδας, σε καθεστώς προτεκτοράτου, μιας κίβδηλης ανεξαρτησίας. Η Ελλάδα δεν μπορεί να είναι εξαίρεση διότι τα Βαλκάνια αποτελούν μια ενιαία γεωπολιτική ενότητα. Η ρωσική κυριαρχία ήταν μια «ανωμαλία» που έληξε με τον τεμαχισμό της Γιουγκοσλαβίας. Η θεσμική θέση της Ελλάδας εντός της ΕΕ και μετά της ευρωζώνης δεν εξασφάλιζε την πολιτική ισοτιμία με τους Εταίρους. Διότι για να ανήκει η Ελλάδα στους ισχυρούς της Ευρώπης (ΕΕ) θα έπρεπε προηγουμένως να έχει αποκτήσει πραγματική ανεξαρτησία, να έχει πάψει να είναι προτεκτοράτο. Χωρίς ανεξαρτησία η όποια οικονομική ανάπτυξη είναι προκαθορισμένη από τον επικυρίαρχο έτσι ώστε να μην επιτρέπει τη δυνατότητα ανεξαρτησίας. Στο πλαίσιο του Ψυχρού Πολέμου η συντηρητική παράταξη έλυσε αυτό το πρόβλημα με το δόγμα του Κ. Καραμανλή «ανήκομεν εις την Δύσιν». Ελπίζοντας ότι η χώρα θα μπορούσε να ευημερήσει ως «ο πιο πιστός σύμμαχος» του μοναδικού τότε επικυρίαρχου, τις ΗΠΑ.\nΤο δόγμα ήταν αποτελεσματικό όσο η Ευρώπη ήταν «δυο Κόσμοι», αντίπαλοι. Ο δρόμος της Εξουσίας για την Αριστερά δεν ήταν απλώς κλειστός, ήταν αδιανόητος. Κανείς λογικός δεν μπορεί πλέον να αρνηθεί ότι όσο υποταγμένη ήταν η «επάρατος Δεξιά» στις ΗΠΑ άλλο τόσο εξαρτημένη ήταν και η Αριστερά από τη «σοσιαλιστική πατρίδα». Το σύνολο των Ελλήνων είχε εθιστεί στην εξάρτηση, δεν μπορούσε να σκεφτεί μια κατάσταση χωρίς τον ένα ή τον άλλο πάτρωνα. Η ξένη πατρωνία έχει επιβληθεί από την ίδρυση του ελληνικού κράτους και έκτοτε είναι καθεστώς. Η αστική τάξη επί Βενιζέλου και το λαϊκό κίνημα με την Αντίσταση στους Γερμανούς επιχείρησαν να ανατρέψουν αυτό καθεστώς. Αλλά και οι δυο ηττήθηκαν.\nΗ κοινή οικονομική εξαθλίωση σήμερα έχει συνέπεια να εξασθενήσουν οι ιδεολογικές διαφορές. Αναπτύσσεται αντιθέτως η αίσθηση της «κοινής μοίρας». Την αίσθηση της «κοινής μοίρας» μπορεί να εκφράσει φυσιολογικά μόνο το Έθνος, το μοναδικό «κοινό σπίτι» που έχουμε.\nΗ εσωτερική διακόσμηση του σπιτιού εξαρτάται από το γούστο (στην πολιτική ορολογία: τα συμφέροντα) του καθενός. Αλλά καμία πλευρά δεν μπορεί να κάνει αυτό που επιθυμεί αν προηγουμένως το σπίτι δεν είναι δικό μας. Το δεδομένο είναι ότι κάθε πλευρά, μετά τον Πόλεμο, έχει να επιδείξει μάχες όχι υπέρ της ανεξαρτησίας αλλά εναντίον του αντίπαλου, την προτίμηση σ’ αυτόν και όχι στον άλλο επικυρίαρχο. Η διαφορετική ιδεολογική προκάλυψη δεν αλλάζει την ουσία.\nΣτην Ελλάδα η πολιτική εξάρτηση είχε, το διόλου νομοτελειακό, αποτέλεσμα να παραμένει καχεκτικός ο ιδεολογικός και πνευματικός χώρος, με μερικές εξαιρέσεις. Οι ιδέες έρχονταν απ’ έξω και προσαρμόζονταν στην «ελληνική πραγματικότητα» δηλαδή σε αντίγραφα/καρικατούρα. Ο υστερικός αντικομμουνισμός, απότοκο του εμφύλιου με κατάληξη τη Χούντα και η άκριτη προσκόλληση στην ΕΣΣΔ, έπνιξαν κάθε απόπειρα και φιλοδοξία ανεξάρτητης σκέψης τη μεταπολεμική περίοδο, με την εξαίρεση του Μίκυ Θεοδωράκη, του Ελύτη, του Σεφέρη και ελάχιστων άλλων. Συνήθης προάγγελος πολιτικής και ιδεολογικής ανάτασης και δράσης είναι ένας παλλόμενος πνευματικός κόσμος αλλά σήμερα επικρατεί άκρα του τάφου σιωπή.\nΣήμερα αυξάνεται και εντείνεται η δυσφορία προς την ΕΕ σε όλη την Ευρώπη. Το ρεύμα δεν είναι πλειοψηφικό, όχι ακόμα τουλάχιστον. Κυρίως δεν είναι εναντίον της ιδέας της ενωμένης Ευρώπης. Στρέφεται εναντίον της φτωχοποίησης, της οικονομικής πολιτικής αλλά και της γερμανικής απειλής κατά της εθνικής ανεξαρτησίας των άλλων. Η Αριστερά, συνολικά, δεν προσφέρει λύση, ούτε μεταρρυθμιστική ούτε επαναστατική, λύση πειστική. Ισχυρή μερίδα του κόσμου ψηφίζει προς τα δεξιά αλλά χρειάζεται κάποια προσοχή. Όπως στην Αριστερά έτσι και στη Δεξιά ή ακροδεξιά υπάρχουν σημαντικές διαφορές. Άλλοι στην ακροδεξιά συνεργάζονται με συντηρητικούς και σχηματίζουν κυβέρνηση και άλλοι όχι. Το Εθνικό Μέτωπο στη Γαλλία για να ανοίξει δρόμο σε ευρύτερα στρώματα έβαλε νερό στο κρασί του, όπως ο πάλαι ποτέ «φασίστας» Φίνι στην Ιταλία-φασίστα τον αποκαλούσαν με τη γνωστή ευκολία στην Ελλάδα, όχι όμως στην Ιταλία όπου μάλλον ξέρουν περισσότερα περί φασισμού. Η πίεση του κόσμου είναι ισχυρή σε όλους και οι εκλογές επιβάλλουν προσαρμογές. Όσοι μιλούν για παραπλανημένους από τον «εθνικισμό» κλπ των ακροδεξιών δεν μπορούν να αγνοούν ότι παραπλανημένοι περισσότερο από όλους θεώρησαν τον εαυτό τους οι πολίτες των σοσιαλιστικών καθεστώτων (του υπαρκτού) και ίσως γι’ αυτό ούτε καν κουνήθηκαν για να υποστηρίξουν αυτά τα καθεστώτα. Και τώρα συσπειρώνονται γύρω από τον «εθνικισμό» του Πούτιν μαζί με την αισθητή οικονομική βελτίωση που προσφέρει. Η περιγραφή των δεδομένων μιας κατάστασης δεν αποτελεί λύση. Ίσως, όμως, προσφέρει ένα μίτο για να βρεθεί διέξοδος.\nΠροηγούμενο άρθροΒΙΩΣΙΜΟΤΗΤΑ ΚΑΙ ΑΝΕΞΑΡΤΗΣΙΑ ΓΙΑ ΤΗΝ ΕΡΤ\nΕπόμενο άρθρο«ΜΙΝΤΙΑΚΗ» ΑΝΑΠΤΥΞΗ\nΠολιτική Αυτονομία 10/04/2014 Στο 11:42\n[…] Απογευματινή, Αθηναϊκή και σε περιοδικά… Περισσότερα… […]


Η Αυστραλία θα χρηματοδοτήσει θανατηφόρα αμυντικά όπλα για την Ουκρανία • Εκκλησιαστικές Ειδήσεις & Νέα από τον Κόσμο\nΗ Αυστραλία θα χορηγήσει 70 εκατομμύρια δολάρια Αυστραλίας (περίπου 45 εκατομμύρια ευρώ) για τη χρηματοδότηση θανατηφόρων αμυντικών όπλων για την Ουκρανία, συμπεριλαμβανομένων πυραύλων και πυρομαχικών, δήλωσε σήμερα ο πρωθυπουργός της χώρας Σκοτ Μόρισον.\nΗ Αυστραλία άλλαξε στάση από την περασμένη εβδομάδα κατά την οποία είχε δηλώσει ότι θα χρηματοδοτήσει μόνον στρατιωτική τεχνική υποστήριξη.\nΟ Μόρισον δήλωσε σήμερα ότι η πλειονότητα της νέας χρηματοδότησης όπλων για την Ουκρανία θα διατεθεί στην κατηγορία των θανατηφόρων όπλων.\n“Εννοούμε πυραύλους, εννοούμε πυρομαχικά, εννοούμε ότι θα τους υποστηρίξουμε στην υπεράσπιση της πατρίδας τους στην Ουκρανία και αυτό θα το κάνουμε σε συνεργασία με το NATO”, πρόσθεσε.\n“Μην το κάνετε”, δήλωσε παράλληλα ο Μόρισον, απευθυνόμενος στους Αυστραλούς πολίτες που θα ήθελαν να ταξιδέψουν για να ενταχθούν σε πολιτοφυλακές που μάχονται κατά του ρωσικού στρατού, σημειώνοντας ότι η νομική κατάσταση των ξένων υπηκόων που πολεμούν είναι ασαφής.\nΗ Αυστραλία θα χορηγήσει εξάλλου 35 εκατομμύρια δολάρια Αυστραλίας (περίπου 22 εκατομμύρια ευρώ) σε ανθρωπιστική υποστήριξη προς διεθνείς οργανώσεις για να βοηθήσει τους Ουκρανούς στην παροχή στέγης, τροφίμων, ιατρικής περίθαλψης, νερού και εκπαίδευσης, σημείωσε.


Ελληνοαραβικά γλωσσικά ταξίδια « Οι λέξεις έχουν τη δική τους ιστορία\n« Όταν ο Καραγάτσης συνομιλούσε με τους Πρωτοπόρους\nΤα έπη των Αριμασπών – 13 (Δημήτρης Σαραντάκος) »\nPosted by sarant στο 24 Οκτωβρίου, 2016\nΤο άρθρο αυτό το έγραψα περί το 2003 και το δημοσίευσα στο περιοδικό «Φαινόμενο του Λουξεμβούργου». Το είχα βάλει στον παλιό μου ιστότοπο, αλλά όχι στο ιστολόγιο. Βέβαια, τα περισσότερα σημεία του τα έχω συμπεριλάβει σε άλλα άρθρα, όχι όμως ολόκληρο το άρθρο. Ο λόγος που το δημοσιεύω σήμερα δεν είναι για να γλιτώσω την υποχρέωση να γράψω καινούργιο άρθρο, αλλά ότι είχα αναπληροφόρηση από έναν αναγνώστη του ιστοτόπου, την οποία και προσθέτω στο τέλος. (Αναπληροφόρηση είναι αυτό που ελληνικά λέγεται φίντμπακ. Όταν έχουμε χημικομηχανικά συστήματα, το λέμε ανατροφοδότηση ή ανάδραση, αλλά όταν χρησιμοποιείται για γνώμες και πληροφορίες προτιμώ την αναπληροφόρηση). Κάνω πάντως κάποια επικαιροποίηση του άρθρου.\nΣτο προηγούμενο σημείωμα, μιλώντας για τις λέξεις που έχουν την αφετηρία τους σε κύρια ονόματα, έκανα μια φευγαλέα αναφορά στον μεσογειοκεντρικό κόσμο, της εποχής πριν από τον Κολόμβο. Με αυτή την αφορμή, ας δούμε σε τούτο το σημείωμα μερικές ιστορίες λέξεων που ταξίδεψαν ανάμεσα στα μέρη τα δικά μας, στον αραβικό κόσμο και στη Δύση.\nΔεκαπέντε χρόνια μετά την καθιέρωση του ευρώ η δραχμή εξακολουθεί βρίσκεται στο προσκήνιο, σαν απειλή για πολλούς, σαν ελπίδα για κάποιους άλλους. Εδώ δεν οικονομολογούμε όμως, λεξιλογούμε. Και από λεξιλογική άποψη, θα μπορούσαμε να πούμε ότι η δραχμή, παρόλο που έδωσε τη θέση της στο ευρώ, εξακολουθεί ωστόσο να ζει και βασιλεύει στον αραβικό κόσμο -αν όχι ακριβώς η ίδια, τότε τα εγγονάκια της: εννοώ το ντιρχάμ (dirham), που είναι η βασική νομισματική μονάδα στο Μαρόκο και στα Ηνωμένα Αραβικά Εμιράτα, ενώ ως υποδιαίρεση του δηναρίου (dinar) υπάρχει επίσης στη Λιβύη, το Ιράκ και την Ιορδανία, καθώς και ως υποδιαίρεση του ριάλ στο Κατάρ. Και βέβαια το ντιρχάμ είναι δάνειο από τη δραχμή, και όχι πρόσφατο αλλά πανάρχαιο: το έτος 75 Εγίρας (695 δικό μας) κόπηκαν τα πρώτα ντιρχάμ, που ήταν πάντοτε ασημένια νομίσματα, ενώ τα δηνάρια ήταν χρυσά. Σε μια ιστοσελίδα ισλαμικών σπουδών είδα μάλιστα κάποιον να καυχιέται ότι σήμερα ένα κοτόπουλο κοστίζει 1 περίπου ντιρχάμ, όσο ακριβώς κόστιζε πριν από 1400 χρόνια, στην εποχή του Προφήτη!\nΗ απόσταση είναι μικρή από το νόμισμα στο μέτρο βάρους· από το ασημένιο νόμισμα ντιρχάμ ή το περσικό ντιράμ, που οι λεβαντίνοι το πρόφερναν ντραμ, φτάνουμε στο μέτρο βάρους, ναι, σωστά το καταλάβατε, το δράμι, που ήταν επίσημο μέτρο βάρους στην Ελλάδα ως υποδιαίρεση της οκάς έως την 1η Ιουλίου 1959 που καταργήθηκε. Το δράμι αντιστοιχούσε σε 3,2 γραμμάρια και η οκά είχε 400 δράμια, εξ ου και η παροιμιακή φράση Τα έχει τετρακόσια, δηλαδή είναι πανέξυπνος και μαζί προσεχτικός, δεν «χάνει». (Μιλώντας για νομίσματα, να προσθέσουμε και το αρμενικό ντραμ).\nΠαράδειγμα πολυταξιδεμένης λέξης είναι το γευστικό βερίκοκο -το φρούτο ήρθε από την Κίνα, αλλά οι έλληνες το είπαν αρμενιακόν, επειδή στη γειτονιά μας ήρθε μέσω Αρμενίας. Οι Ρωμαίοι το δανείστηκαν ως pruna armeniaca, αλλά επικράτησε η ονομασία praecoquum -πρώιμο φρούτο, διότι βγαίνει πριν από τα ροδάκινα και άλλα καλοκαιρινά οπωρικά- που περνάει στα ελληνικά της ελληνιστικής εποχής ως πραικόκιον, βρεκόκκιον και βερεκόκκιον, για να σταθεροποιηθεί στο βερικόκκιον και να δώσει το βερίκοκο. Εν τω μεταξύ όμως, οι άραβες δανείστηκαν το βρεκόκκιον και το είπαν μπαρκούκ· κι επειδή, ως φαίνεται, οι άραβες καλλιέργησαν το φρούτο καλύτερα από τους άλλους, την αραβική λέξη αλ μπαρκούκ -όπου αλ είναι το άρθρο- την δανείστηκαν αρχικώς μεν στην ιβηρική χερσόνησο -το ισπανικό albaricoque μαρτυρείται ήδη από το 1330- και ύστερα βορειότερα, στη Γαλλία, κι έτσι γεννήθηκαν όλα τα apricot, albicocco και τα λοιπά.\nΤο φάρμακο το τριμμένο σε σκόνη, ας πούμε για την επούλωση των πληγών, που οι παλιότεροι το έλεγαν σκονάκι, λεγόταν στα ελληνικά της ελληνιστικής εποχής ξηρίον. Το δανείστηκαν οι άραβες ως αλ-ικσίρ (οι άραβες, όπως και οι τούρκοι αντιπαθούν τα συμφωνικά συμπλεγματα με σίγμα στην αρχή της λέξης) αλλά η σημασία διολίσθησε αρκετά μια και έφτασε να σημαίνει τη φιλοσοφική λίθο και με τη σημασία αυτή το δανείστηκαν οι δυτικοί, ως elexir και elixir στα μεσαιωνικά λατινικά και elisire στα ιταλικά ή élixir στα γαλλικά απ’ όπου βέβαια το πήραμε κι εμείς -αν και βέβαια σήμερα η λέξη δηλώνει αποκλειστικώς υγρά, αιθέρια έλαια, εκχυλίσματα, βάμματα, πάντως υγρά πάντοτε, ενώ αρχικά το ξηρίον ήταν, όνομα και πράγμα, κατάξερο!\nΕίπαμε πιο πάνω για τη σκόνη του αντιμονίου, που έδωσε τη λέξη αλκοόλ. Για το αντιμόνιο, που είναι στα γαλλικά antimoine, υπάρχει μια γουστόζικη ιστορία, ότι ονομάστηκε έτσι όταν ένα μοναστήρι ολόκληρο ξεκληρίστηκε ύστερα από ομαδική δηλητηρίαση με αντιμόνιο· moine ο καλόγερος, αντικαλογερικό παναπεί. Όποιος έχει έστω και λιγοστή πείρα από ετυμολογία, αμέσως καταλαβαίνει ότι τέτοιες ιστορίες είναι ωραίες να τις διηγείσαι αλλά εννιά στις δέκα φορές καμιά σχέση δεν έχουν με την πραγματικότητα. Έτσι κι εδώ, συν τοις άλλοις επειδή στο ιταλικό antemonio και στο μεσαιωνικό λατινικό antimonium, που μαρτυρούνται πριν από το γαλλικό, δεν υπάρχει ίχνος καλόγερων. Απ’ ό,τι φαίνεται, εν αρχή ην το κοπτικό stemκαι το αιγυπτιακό sdm, είδος σκόνης από άλατα αντιμονίου που χρησιμοποιούσαν οι γυναίκες από πολύ παλιά για να βάφουν τα μάτια τους. Αυτό έδωσε το ελληνικό στίμμι ή στίβι που πέρασε στα λατινικά ως stibiumκαι γι’ αυτό στο περιοδικό σύστημα το αντιμόνιο συμβολίζεται με τα γράμματα «sb». Όμως, το στίμμιον πέρασε επίσης στα αραβικά –αλ-ιτμίντ, αν θυμηθούμε την αντιπάθεια των αράβων στα συμφωνικά συμπλέγματα του σίγμα στην αρχή των λέξεων. Και από εκεί, πιθανώς μέσω κάποιου αμάρτυρου τύπου όπως *athimodium, φτάνουμε στο μεσαιωνικό λατινικό antimonium.\nΑλλοτε πάλι τα λατινικά ήταν το σημείο εκκίνησης της γλωσσικής αλυσίδας: το castrum, ας πούμε, που εμείς το πήραμε ως κάστρον και το δανείσαμε με τη σειρά μας στους άραβες που το είπαν κασρ. Το αραβικό λοιπόν κασρ ξαναγύρισε στα ιταλικά ως cassaro και στα ελληνικά κάσαρο, το επίστεγο πάνω από την πρύμνη του πλοίου, που καθώς είναι ανυψωμένο θυμίζει όντως κάστρο· με το άρθρο μαζί, αλ-κασρ, η ίδια λέξη περνάει στα ισπανικά, όπου alcazar είναι μέρος οχυρό, φρούριο -κι αν μας διαβάζει κάποιος Λαρισαίος μπορεί να μας διαφωτίσει γιατί άραγε το γήπεδο της ΑΕ Λάρισας έχει βαφτιστεί Αλκαζάρ; άραγε είναι κάστρο άπαρτο στα εντός έδρας παιχνίδια ή υπάρχει άλλος λόγος;\nΤο άρθρο αυτό, όπως είπα, το είχα δημοσιεύσει το 2003 στον παλιό μου ιστότοπο. Το καταληκτικό ερώτημα έμεινε αναπάντητο όλα αυτά τα χρόνια, ώσπου προχτές πήρα ένα μέιλ από έναν αναγνώστη ο οποίος με πληροφόρησε ότι το γήπεδο ονομάστηκε Αλκαζάρ επειδή βρίσκεται δίπλα στο άλσος Αλκαζάρ.\nΒέβαια, αυτό απλώς μεταθέτει το ερώτημα -γιατί ονομάστηκε Αλκαζάρ το άλσος; Αρκετοί Λαρισαίοι μας διαβάζουν, να δούμε, θα μάθουμε την απάντηση;\nThis entry was posted on 24 Οκτωβρίου, 2016 στις 09:40\tand is filed under χημεία, Αντιδάνεια, Ετυμολογικά, Ιστορίες λέξεων. Με ετικέτα: Αλκαζάρ, Λάρισα, αραβικά. ντιρχάμ. You can follow any responses to this entry through the RSS 2.0 feed. You can leave a response, ή trackback from your own site.\n141 Σχόλια προς “Ελληνοαραβικά γλωσσικά ταξίδια”\n24 Οκτωβρίου, 2016 στις 09:50\nΜη λες για Λάρισα και Αλκαζάρ μετά τα χτεσινά! Δείξε λίγη συμπόνοια… 🙂\n24 Οκτωβρίου, 2016 στις 09:54\n>Αναπληροφόρηση είναι αυτό που ελληνικά λέγεται φίντμπακ\n24 Οκτωβρίου, 2016 στις 10:04\nMελιτζάνα η πορδοσόβη. Περιμένω, μετά τας καλημέρας κι ευχαριστίας μου, επαλήθευση της σανσκριτικης ετυμολογίας της βεντίζανα, μελιτζάνας, aubergine, mela insana, κυπριακό βαζάνι….\n24 Οκτωβρίου, 2016 στις 10:05\n24 Οκτωβρίου, 2016 στις 10:08\nΑντίστοιχη ιστορία έχει και ο πύργος, το μπούρτζι, εξ ου και το περίφημο ξενοδοχείο του Ντουμπάι «Μπουρτζ αλ Αράμπ», ο πύργος των Αράβων:\n24 Οκτωβρίου, 2016 στις 10:09\nΣχετική και η διαδραστικότητα.\nΟπως το διαδίκτυο, που θεωρείται διαδραστικό μέσο αντίθετα με τα παραδοσιακά ΜΜΕ (τηλεόραση,ραδιόφωνο) που διαχέουν μόνο πληροφορίες αλλά δεν συλλέγουν πληροφορίες από τους χρήστες.\n24 Οκτωβρίου, 2016 στις 10:11\n5: Δεν είναι βέβαιο όμως ότι πύργος και μπούρτζι (burgus κτλ.) έχουν σχέση δανεισμού, μπορεί να είναι ομόρριζα.\n24 Οκτωβρίου, 2016 στις 10:19\nΨάχνοντας περί της προέλευσης της ονομασίας του γηπέδου και πάρκου Αλκαζάρ στη Λάρσα, έπεσα και σε άλλο Αλκαζάρ που δεν το’ ξερα: http://bit.ly/2emNyMe\n24 Οκτωβρίου, 2016 στις 10:24\nΜήπως υπήρχε κάποιο κέντρο «Αλκαζάρ» εκεί κοντά; Πως λέμε «Νεράιδα», «Εδεν», «Μπάτης», «Παλμύρα», «Φλοίσβος», «Κάρλτον» (αυτό ήταν ξενοδοχειο), «Τροκαντερό» κλπ κλπ ;\nΣτο κανάλι της Βουλής τώρα¨\nΕξετάζεται ο κ. Λιαρέλλης από την Επιτροπή Διερεύνηση Νομιμότητας Δανειοδότησης Πολιτικών Κομμάτων [επανάληψη]\nΚάτι τον ρώτησε ο κ. Λοβέρδος και καπάκι μια άλλη κυρία ερωτά τον κ. Λιαρέλλη άν επιτρέπεται η δημοσίευση φωτογραφιών ωροθετικών γυναικών.\nΝα ωρύεται ο Λοβέρδος και η κυρία [δεν ξέρω ποια είναι. Καβαδία;] να επιμένει:\n-Δεν ρωτάω εσάς κ. Λοβέρδο!\nΚαι μετά, μύλος!\n7: Ο ελληνικός και ο λατινικός τύπος είναι ομόρριζοι, αλλά στα αραβικά δεν είναι δάνειο από ευρωπαϊκή γλώσσα;\n24 Οκτωβρίου, 2016 στις 10:35\nΤο Μπούρτζι, τα Μπούρτζια…\n24 Οκτωβρίου, 2016 στις 10:37\n1 dirham για ένα κοτόπουλο όντως. Αν το κοτόπουλο είναι σε φωτογραφια…\n24 Οκτωβρίου, 2016 στις 10:41\nΗ πλάκα είναι ότι πιθανότατα η μπουρζουαζία και ο μπουρτζόβλαχος έχουν κοινή ρίζα…\nDemetris Mastoras said\n24 Οκτωβρίου, 2016 στις 10:48\nΦαίνεται ότι έχει δίκιο ο κύριος LandS (σχόλιο 9)\n24 Οκτωβρίου, 2016 στις 10:52\nΟ παππούς μου, μού έλεγε ότι το γήπεδο της ΑΕΛ, όπως και το πάρκο μέσα στο οποίο βρίσκεται, πήρε το όνομά του απο ένα εξοχικό κέντρο που υπήρχε εκεί με το όνομα Αλκαζαρ. Θυμόταν, μάλιστα που ως αρραβωνιασμένος πήγαινε με τη γιαγια μου βόλτα εκεί για να ακούσουν μουσική και να φάνε.\nΣτο δημοσίευμα της τοπικής Ελευθερίας υπάρχουν περισσότερες λεπτομέρειες και κάπως διαφοροποιημένες απο την ιστορία του παππού.\nΥΓ: Αναφορές σε Αλκαζάρ και ΑΕΛ μετά το χθεσινό στραπάτσο!! Πονάμε, δείξτε λίγο έλεος!!\n24 Οκτωβρίου, 2016 στις 10:55\n#14: Σαφέστατα, το «μπουρτζόβλαχος» είναι μία απόπειρα να αποδοθεί λαϊκά ο «αρχοντοχωριάτης».\nΜία απορία: Είναι σίγουρο ότι οι Άραβες εξημέρωσαν πρώτοι τον παπαγάλο; Και ο «ψιττακός» των ΑΗΠ; 😕\n24 Οκτωβρίου, 2016 στις 11:01\n16 @ Asparagus\n>πήρε το όνομά του απο ένα εξοχικό κέντρο που υπήρχε εκεί με το όνομα Αλκαζαρ.\n24 Οκτωβρίου, 2016 στις 11:02\nΕδώ βλέπω ότι αυτή η εξήγηση (μπουρζουά βλάχος) είναι λογοτεχνική παρετυμολογία του Θάνου Βελούδιου:\n24 Οκτωβρίου, 2016 στις 11:07\n17 Ο Αριστοτέλης φαίνεται να μνημονεύει τη λέξη, για ένα εξωτικό πουλί εξ Ινδίών:\n24 Οκτωβρίου, 2016 στις 11:18\n18 @ Γς\nΑυτό που βάλατε εσείς ειναι asparagus officinalis. Εγώ είμαι το άγριο σπαράγγι (asparagus acutofolius), παλιέ μου κύριε καθηγητή στη μεγάλη του γένους σχολή (aka Γεωπονικο Πανεπιστήμιο).\n24 Οκτωβρίου, 2016 στις 11:25\n#19: Χωρίς να έχω ακούσει ποτέ μου την εξήγηση του Βελούδιου, αλλά και χωρίς να έχω ανοίξει λεξικό (καλά να πάθω! 🙂 ), πίστευα πάντα (εξαπανέκαθεν) ότι το πρώτο συνθετικό της λέξης «μπουρτζόβλαχος» προέρχεται από το γαλλικό «bourgeois» και αποτελεί λεξιπλασία των λογίων του 19ου αιώνα, τότε που οι λέξεις «μπουρζουαζία», «μπουρζουάδες» χρησιμοποιούνταν ευρέως, υπό την επίδραση των γαλλικών.\nΑλλά μάλλον ο Μπάμπι ξέρει καλύτερα… 🙂\nΑς πει κι ο Νικοκύρης…\n24 Οκτωβρίου, 2016 στις 11:28\nΜπα! Σε είχα φοιτητή;\n24 Οκτωβρίου, 2016 στις 11:39\nΧωρίς να έχω τις γνώσεις για να μπορώ να το τεκμηριώσω, φαντάζομαι ότι εν προκειμένω ο βλάχος έχει την σημασία του φύλακα ή του του χαμηλόβαθμου στρατιωτικού που φυλάει το μπούρτζι (το κάστρο) και ο οποίος θεωρείται αγροίκος.\n(Φύλα τσίλιες για τους βλάχους, κείνους τους δεσμοφυλάκους)\n24 Οκτωβρίου, 2016 στις 11:46\nΜια και μιλάμε για ΑΛΚΑΖΑΡ και επειδή η ΑΕΛ είναι ΜΟΝΑΔΙΚΗ\nΤα υπόλοιπα τα είπε μια χαρά ο Asparagus\n24 Οκτωβρίου, 2016 στις 11:51\n17-19-22 Ο Μπαμπινιώτης αναφέρει εκδοχές,δηλώνοντας ότι «πιθανώς» η λέξη προέρχεται από εκεί. Όχι βεβαιότητα. Και δεν έχω συναντήσει τη λέξη «μπουρζουάς» σε κείμενο του 19 αιώνα -δεν την αποκλείω, αλλά δεν την έχω δει.\n17-20: Οι αρχαίοι τον ήξεραν τον παπαγάλο ή κάποιο πουλί παρεμφερές -από τον Μεγαλέξαντρο. Δεν το εξημέρωσαν όμως.\n24: Αυτό δεν το βρίσκω πιθανό.\n9-15-16: Ευχαριστώ! Λογικό είναι να βρίσκεται η αρχή σε κάποιο μαγαζί.\n24 Οκτωβρίου, 2016 στις 12:03\n24. Υπάρχουν αναφορές ότι βλάχους στα μάγκικα έλεγαν τους χωροφύλακες.\nΚαι το άλλο τραγούδι «σου ‘ χει λάχει, σου ‘χει λάχει, να σε κυνηγούν οι βλάχοι».\n24 Οκτωβρίου, 2016 στις 12:12\nΟχι τόσον ακολαστον όσον ο στρούθος, που ο Διδάσκαλος μνημονεύει στο Περί Ζώων Ιστορίαι ως ‘λίαν οχευτικόν’, η, όπως τους διασύρουμε εν Κύπρω, ‘κάμνουν το σγιαν τους στρούθους’.\n24 Οκτωβρίου, 2016 στις 12:16\n18, 21. Οι Κύπριοι αγαπούν τα άγρια σπαράγια, τα αγρέλια.\n24 Οκτωβρίου, 2016 στις 12:19\nΜιας και πιάσαμε για λίγο τα κάστρα, είναι πλέον ξανά επισκέψιμος μετά απο κοντα έξι χρόνια λόγω εργασιών αποκατάστασης ο Κούλες στο Ηράκλειο.\n24 Οκτωβρίου, 2016 στις 12:23\nΚαι εγώ από αυτά τα τραγούδια έκανα τον συσχετισμό.\n24 Οκτωβρίου, 2016 στις 12:27\nAτού, ο Γαβρήλης.\nMελιτζάνα η πορδοσόβη. Γαργαλιστικές ετυμολογίες στο πιάτο σας!\nΠεριμένω, μετά τας καλημέρας μου, διάψευση η επαλήθευση της σανσκριτικης ετυμολογίας της βεντίζανα, μελιτζάνας, solanum melongena, aubergine, mela insana, κυπριακό βαζάνι…. Βεντίζανα η εξ Ινδίας, τον 9ο μΧ αιώνα ελθούσα μελιτζάνα, σημαίνουσα αυτό που… ‘σταματά τις πορδές’. Σαμιώτης φίλος με πληροφορεί για αμανιτοειδές φυτό στην Σάμο που οι ντόπιοι αποκαλούβ ‘πόρδο’.\nKαι sodom’s apple, στα αγγλικά, αλλά χωρίς σχέση με τον σοδομισμό, όχι αυτή που νομίσατε ίσως. Πολύ νόστιμες μελιτζάνες βγαίνουν σε περιοχή με ηφαιστειακό χώμα στο Ισραήλ, που μυθικά παραπέμπει στα βομβαρδισμένα θεόθεν Σόδομα. Yπάρχουν και λευκές, αθώες από παντός ανομήματος, κι όχι μόνο του σοδομισμού μελιτζάνες, δίνουν και την ονομασία eggplant.\nΥπερήφανη εξ Αμερικής η κόρη μου με πληροφόρησε για την αγάπη της για το έδεσμα μπαμπαγκανούς. Α, η μελιτζανοσαλάτα, θύγατερ!\n24 Οκτωβρίου, 2016 στις 12:35\nΠού είναι ο Δύτης να θυμηθούμε παρέα τον καθηγητή Αλαμπίκ στο Σκήπτρο του Οττοκάρ. 😀\n24 Οκτωβρίου, 2016 στις 13:58\nνὰ ὁ βασιλιάς σου\nἔχε τον μὲς στὴν καρδιά σου…\n24 Οκτωβρίου, 2016 στις 14:27\n33-34 Τον θυμήθηκα αλλά είπα να μην κάνω τον έξυπνο, μόνο ένας (γράψε: δύο) θα το καταλάβει 🙂\n24 Οκτωβρίου, 2016 στις 14:38\nO Πουκεβίλ έχει μια αναφορά για «Bruzzi Vlachi» που το επεξηγεί ο ίδιος «Valaques Brutiens»\nΚαι εδώ είναι ένα ενδιαφέρον ετυμολογικό σημείωμα για τον μπουρτζόβλαχο, αλλά δυστυχώς δεν υπάρχει ολόκληρο\n24 Οκτωβρίου, 2016 στις 14:39\nΤο Αλκαζάρ και όλο το ισπανικό και λάτιν φολκλόρ ήταν της μόδας το μεσοπόλεμο. Τάγκο, Αντόνιο Βάργα Χερέδιας, ο Αντώνης ο σερέτης ο βαρκάρης, η ράσπα από το Μεξικό κλπ.\nΌταν ζητήθηκε από τους οχυρωμένους στο Μελιγαλά Ταγματασφαλίτες να παραδοθούν, εκείνοι αρνήθηκαν και δήλωσαν οτι «εδώ θα γίνει Αλκαζάρ». Καμιά σχέση με ρομαντισμό. Αναφέρθηκαν στο γνωστό επεισόδιο του Ισπανικού Εμφύλιου. Όταν οι Δημοκρατικοί πολιορκούσαν το Αλκαζάρ, τηλεφώνησαν στον επικεφαλής φρανκικό συνταγματάρχη, όταν αν δεν το παραδώσει θα εκτελέσουν τον δεκαεξάχρονο γυιό του, που τον είχαν αιχμάλωτο. Εκείνος είπε στο παιδί, να προσευχηθεί και να πεθάνει σαν Ισπανός. Δεν εκτελέστηκε τότε, αλλά μετά από καιρό για αντίποινα.\nΤο Αλκαζάρ το είχαν όλοι οι ακροδεξιοί παντιέρα.\nΚαι ιδού ο Χίμλερ στα συντρίμμια:\n24 Οκτωβρίου, 2016 στις 14:43\nΤο μπουρτζόβλαχος δεν πείθει οτι είναι από το Burg, αλλά η λέξη μπουρζουόβλαχος είναι ωραία, και θα αρχίσω να τη χρησιμοποιώ. Καλύτερη από το κλαρινογαμπρός, που είναι πολύ πεζορατίφ για τα κλαρίνα.\nΜπουρζουόβλαχος! Γιατί όχι;\n24 Οκτωβρίου, 2016 στις 14:48\nΝα σημειώσω τώρα που το καλοσκέφτομια, σαν μπουρζόβλαχος (χωρίς το «τ») ξέρω τη λέξη με την έννοια του Βελλούδιου οπότε δεν αποκλείεται να είναι αυτή η ορθή ερμηνεία. Τα άλλα είναι εμφανείς παρετυμολογίες στα όρια του νατσουλισμού.\n24 Οκτωβρίου, 2016 στις 15:01\nΕντυπωσιακή ανακάλυψη (ασχέτως αν ισχύει). Δηλαδή ο Πουκεβίλ το συνδέει κάπως πώς με τους αρχαίους Βρεττούς.\nΤον δεύτερο σύνδεσμο δυστυχώς δεν μπορώ να τον ανοίξω τώρα.\n24 Οκτωβρίου, 2016 στις 15:02\n40: Βρέττιοι μάλλον, όχι Βρεττοί.\n24 Οκτωβρίου, 2016 στις 15:04\nNικοκύρη, διόρθωσε στο άρθρο το εξης: Η υποδιαίρεση του κουβετιανού δηναρίου δεν είναι το ντηράμ, αλλά τα Fils (όπως και στο Μπαχρεϊνό δηνάριο). 1 Kwd (ή Bhd)=1000 fils. (το οποίο fils έχει κι αυτό γιουνανορωμαϊκή προέλευση)\n24 Οκτωβρίου, 2016 στις 16:07\n36: Αυτό που δεν υπάρχει είναι οι βιβλιομετρικές αναφορές. Το άρθρο είναι ελεύθερο:\n24 Οκτωβρίου, 2016 στις 16:14\nΕδώ βρήκα ένα αγγλικό κείμενο που μάλλον το παρατραβάει. Σχετίζει το πρόθεμα Μπρούτζοι με τους Βρεττίους, τους Καλαρρύτες με την Καλαβρία και το Συρράκο με τις Συρακούσες:\n«Αt the same time I cannot explain why the Malacassian Vlakhs are\ncalled Bruzzi, or why two of their chief towns should bear the\nnames of Calabrites and Syraku.* The resemblance of these\nnames to Brutii Calabria, and Syracuse cannot be denied.»\n(R. Stuaet — The Vlakhs of Mount Pindus.)\n24 Οκτωβρίου, 2016 στις 16:23\nΕ, ναι, it’s a nachulism που λέμε και στο χωριό\n24 Οκτωβρίου, 2016 στις 16:34\n43 Α γεια σου!\n42 Διόρθωσα, μερσί!\n39 Κτγμ είναι εντελώς αδύνατο ο μπουρτζόβλαχος, όπως κι αν προφέρεται, να προέρχεται από τους μπουρζουάδες\n36 Μπράβο και σε σένα 😉\n24 Οκτωβρίου, 2016 στις 16:39\n…σήμερα ένα κοτόπουλο κοστίζει 1 περίπου ντιρχάμ,\nόσο ακριβώς κόστιζε πριν από 1400 χρόνια,\nστην εποχή του Προφήτη…\nΕδώ υπάρχει το κλασικό\n«Prophets are (not) averse to profits.»\n24 Οκτωβρίου, 2016 στις 16:45\nΝατσούλης was nuts!\n24 Οκτωβρίου, 2016 στις 16:47\n24 Οκτωβρίου, 2016 στις 16:50\nΝα πω την αμαρτία μου, μετά την ανάγνωση του άρθρου (σχ.43) μπερδεύτηκα. Η ερμηνεία του μπουρτζόβλαχου ως «καστροφύλακα» (castle guardian) απορρίπτεται τελικά ή παραμένει πιθανή;\n24 Οκτωβρίου, 2016 στις 16:54\nΤο σλανγκ.γκρ αυτό ισχυρίζεται\n24 Οκτωβρίου, 2016 στις 17:00\n51: Ναι, αλλά στο σχ.26 ο Νικοκύρης το αμφισβητεί.\n24 Οκτωβρίου, 2016 στις 17:03\n50-52 Στο άρθρο, αν κατάλαβα καλά (το διάβασα πολύ βιαστικά) απορρίπτεται το μπούρτζι. Εγώ το μπούρτζι το αμφισβήτησα χωρίς στοιχεία, δεν το βρήκα πειστικό.\n24 Οκτωβρίου, 2016 στις 17:07\n50. Απορρίπτεται, μεταξύ άλλων γιατί το μπούρτζι σχετίζεται πιο πολύ με νησιά και λιμάνια και όχι με ορεινές περιοχές και βοσκότοπους. Λέει ότι προέρχεται από τις μπρούτσες ή μπερούτσες (αλβ.) = κάπες.\n24 Οκτωβρίου, 2016 στις 17:10\n54. Το άρθρο δηλ. αυτό δέχεται ως προέλευση της λ. μπουρτζόβλαχος (ως προς το α’ συνθ.), το αλβ. μπρούτσα ή μπερούτσα = μάλλινη κάπα, κατά τον ίδιο τρόπο που οι καραγκούνηδες πήραν την ονομασία τους από τη φορεσιά τους.\n24 Οκτωβρίου, 2016 στις 17:11\n53: Σωστά, τώρα κατάλαβα ότι το άρθρο απορρίπτει την εκδοχή του Λεξικό της κοινής νεοελληνικής.\nΕυχαριστώ άπαντες για την διερεύνηση!\n24 Οκτωβρίου, 2016 στις 17:58\nΠαιδιά, ο νέος πρόεδρος της ΟΝΝΕΔ,\nΠρόεδρε, τα παιδιά\n@ArtemiS_beneze Φυσικά θα είναι και η γιαγια μας παρών.\n— Κώστας Δέρβος (@KostasDervos) October 20, 2011\n24 Οκτωβρίου, 2016 στις 18:06\n55 Να θυμίσω και τον Καραγκιόζη που συχνά αναφέρει το Μπαρμπαγιώργο «μπαστουνόβλαχο». Η φορεσιά φαίνεται πειστική προέλευση (κττγμ πάντα).\n24 Οκτωβρίου, 2016 στις 18:17\n55, μπρούτσα ή μπερούτσα = μάλλινη κάπα,\n‘Ισως από την προβειά του ζωντανού.\nΟι τσοπαναρεοι δίναν διάφορα ονόματα στα ζώα τους για να τα ξεχωρίζουν. Κάλεσια , Γκιόσα και Μπάρτσα, που σημαίνει την ασπρόμαυρη γίδα.\nΒρήκα το αλβανικό barxhë, που σημαίνει ακριβώς αυτό.\n24 Οκτωβρίου, 2016 στις 18:19\nΆλλα ονόματα για τη γίδα εδώ:\nΚαι συνδυασμοί. Στερφοκάλιεσα, κλπ.\n24 Οκτωβρίου, 2016 στις 18:27\nΝα βάλουμε και το σχετικό λήμμα γραμμένο από τα χέρια του (περ. ΕΠΟΠΤΕΙΑ, τχ. 35/1981) και αντλημένο μέσα από ένα προσωπικό και ενδιαφέρον (Βελλούδιος ήταν αυτός!) λεξικό που συνέταξε (άλλα «σπαρταριστά» λήμματα: ρεμπέτης/λεβέντης/μάνγκας/μόρτης/μπεγλέρι/σκυλάδικο/σοφιστικισμός/φακλανισμός/βλαχαδερός/γκρεκολεβαντινισμός/δατσωλράκης/κουλτουριάρης/τρικμαϊφορ/χωριάτης/βουνήσιος χωροφύλακας/»έξυπνα» παπούτσια/):\n«μπουρτζόβλαχος»: άτομον που διατηρεί όλα τα μειονεκτήματα του στενόκαρδου χρηματοδιψούς, μικρο- και μεγαλοαστού (χονδρομπακάλη ή ψιλικατζή) αλλά και εκείνα του αξέστου υπαιθροβίου χωριάτη, ήτοι (bourgeois) μπουρζουά και βλάχου συγχρόνως.\n24 Οκτωβρίου, 2016 στις 18:39\n61 Προσωπικό λεξικό, ιδιωτικές σημασίες, αυτοσχέδιες ετυμολογίες 😉\nΤερπνό ανάγνωσμα αλλά όχι έγκυρη πηγή!\n24 Οκτωβρίου, 2016 στις 18:40\nΤι καλά θα ήταν να διάβαζα όλα αυτά στα νιάτα μου τότε που μπορεί κανείς και εμπεδώνει τις γνώσεις. Η ευχαρίστηση θα ήταν πιο μεγάλη ! 🙂\nΑφού έγινε κουβέντα για τον άμβυκα να θυμίσω ότι είμαστε στην εποχή που αρχίζουν τα καζάνια ( Ήπειρος ) ή καζανέματα ( Κρήτη ) .Βγαίνει το τσίπουρο ή τσικουδιά.\n24 Οκτωβρίου, 2016 στις 19:07\nΑν θυμάμαι καλά το Αλκαζάρ προέκυψε από την ονομασία του πελεκάνου σε κάποια ισπανικά\n24 Οκτωβρίου, 2016 στις 19:10\nΑλκαζάρ (Alcázar) στα Ισπανικά λένε το παλάτι\n24 Οκτωβρίου, 2016 στις 19:13\nΔια τον γέροντα επισκέπτην του μεταμεσονυκτίου\nElecting Donald Trump to fix America would be like fixing eczema with a blowtorch.\n— Stephen King (@StephenKing) October 7, 2016\n24 Οκτωβρίου, 2016 στις 19:27\nΔιαβάζω σχεδόν καθημερινά, για να βρω κανένα θέμα να γράψω και μπαίνω στου Σαραντάκου να διαβάσω ένα κείμενο και βρίσκω 5 θέματα… Υποκλίνομαι… Το ξανάπα αυτό και θα συνεχίσω να το λέω.\nΣτην Κύπρο, όχι πως δεν λέμε την λέξη λαμπίκος, αλλά στα «βαρετά» Κυπριακά έχουμε και την λέξη πούππα που πάει να πει πολύ καθαρά, δηλαδή έκαμα το αυτοκίνητο μου πούππα! Σε ένα πολύ παλιό λεξικό, συγκεκριμένα του Αθανάσιου Σακελλαρίου (1891) βρίσκω ότι η λέξη πούππα σημαίνει κούκλα. Στέκει αυτό ή καμία σχέση;\n24 Οκτωβρίου, 2016 στις 19:35\nΕκ του γαλλικού Poupée, ίσως, που παναπεί ακριβώς κούκλα\n24 Οκτωβρίου, 2016 στις 19:41\n50, …ερμηνεία του μπουρτζόβλαχου ως «καστροφύλακα»…; …\nΠρέπει να μάς διαφωτίσει καστρολόγος.\n24 Οκτωβρίου, 2016 στις 19:43\n24 Οκτωβρίου, 2016 στις 19:48\nΣοβαρά, τώρα, η συζήτηση στο βικιλεξικό https://el.wiktionary.org/wiki/%CE%A3%CF%85%CE%B6%CE%AE%CF%84%CE%B7%CF%83%CE%B7:%CE%BC%CF%80%CE%BF%CF%85%CF%81%CF%84%CE%B6%CF%8C%CE%B2%CE%BB%CE%B1%CF%87%CE%BF%CF%82\nκαι η σχετική δημοσίευση https://el.wiktionary.org/wiki/%CE%BC%CF%80%CE%BF%CF%85%CF%81%CF%84%CE%B6%CF%8C%CE%B2%CE%BB%CE%B1%CF%87%CE%BF%CF%82\nη διχογνωμία μετρά ήδη τετραετία!\n24 Οκτωβρίου, 2016 στις 19:52\nΟ Βελούδιος ήταν μια ιδιαίτερη περίπτωση, βίος και πολιτεία. Δελφικές γιορτές και αεροπορία και ηθοποιός σε ταινίες του ΝΕΚ. Είχε πολύ πλάκα, αλλά οι ετυμολογίες του ήταν σενάρια του φανταστικού σινεμά.\nΕίχε πει σε συνέντευξη, ότι το ζεϊμπέκικο είναι αρχαίο, από το «ζέει εν μπέκος» όπου το μπέκος η γνωστή φρυγική λέξη για το ψωμί, από την ιστορία του Ηρόδοτου με τον Ψαμμήτιχο.\nΤο μπέκος όντως ήταν φρυγική λέξη, αλλά εντελώς άσχετη με το θέμα.\n24 Οκτωβρίου, 2016 στις 19:53\nΕίχε ένα καταπληκτικό παιχνιδάδικο ονόματι Rose Poupée στον Πειραιά, όπου ξεροστάλιαζα στην βιτρίνα του όταν περπατούσα απ’ το γυμνάσιο στον σταθμό του ηλεκτρικού μικρός. Βλέπω πως πάει μια χαρά ακόμα, ευχάριστη εξαίρεση.\n24 Οκτωβρίου, 2016 στις 19:59\nΈχει και Μεκανό, πωπωπωωωω! Τώρα που έχω τα λεφτά, μου περισσεύουν 40 χρόνια. Και μου λείπουν και κάτι τετραγωνικά, ρε γμτ.\n24 Οκτωβρίου, 2016 στις 20:10\nΕ, ρε μνήμες! Εμείς το λέγαμε του Σακιώτη (ιδιοκτήτης) και ήταν το καλύτερο και πολυτελέστερο παιχνιδάδικο της εποχής. Να φανταστεί κανείς ότι σχεδόν μόνο με την είσπραξη από τα κάλαντα μπορούσαμε να μπούμε να αγοράσουμε…\nΕδώ φωτό από το πρώτο μαγαζί-αντικείμενο του παιδικού πόθου επί της Β. Γεωργίου:\n24 Οκτωβρίου, 2016 στις 20:22\n71: «η διχογνωμία μετρά ήδη τετραετία»\nΠάντως για το τυπικό πρέπει να σημειώσουμε ότι ήδη από την έκδοση του 2002 το Λεξικό Μπαμπινιώτη, εκτός από το μπούρτζι, αναφέρεται και στην εναλλακτική άποψη της προέλευσης από το σλάβικο prige «βρόμικος» ή το ρουμάνικο baciu «στάνη».\nΣτο αγγλόγλωσο άρθρο που βρήκαν ο Spiridione και ο Stazybo Horn (σχ.43) γίνεται παραπομπή μόνο στην έκδοση του 2008.\n24 Οκτωβρίου, 2016 στις 20:28\nΤο οποίο στην Αμερική κάποιος είχε την φαεινή ιδέα να το μετονομάσει Erector για δεκαετίες, πριν το αλλάξουν στο κλασικό Μεκανό, πρόσφατα…\n24 Οκτωβρίου, 2016 στις 20:31\n67 Νάσαι καλά, το έχουμε αυτό να είμαστε πολυθεματικοί 🙂\n73-75 Το παράρτημα Παλαιού Φαλήρου (ή ίσως ήταν αυτό το αρχικό; δεν ξέρω) εμείς το έχουμε χτίσει, όλα τα παιχνίδια των κοριτσιών από εκει τα ψώνιζα.\n24 Οκτωβρίου, 2016 στις 20:35\nSarant said: «γευστικό βερίκοκο -το φρούτο ήρθε από την Κίνα, αλλά οι έλληνες το είπαν αρμενιακόν»\nΚαι μετά ήρθε στα Σέρρας και το είπαμε τζιόρτζιλο, τουτέστιν το πικροπύρηνο βερίκοκο, καθότι το γλυκοπύρηνο το λέμε καϊσι\n24 Οκτωβρίου, 2016 στις 20:38\nΑ, εδώ θα τα χαλάσουμε! Κάτω τα χέρια από την πρωτιά μας!\n«Το Rose Poupeé είναι ένα από τα παλαιότερα καταστήματα παιχνιδιών στην Ελλάδα. Ξεκίνησε τη λειτουργία του το 1955 στο κέντρο του Πειραιά και το 1995 άνοιξε το Rose Poupeé του Παλαιού Φαλήρου στην Αγίου Αλεξάνδρου 23, σε έναν ιδιόκτητο, καλαίσθητο χώρο 250 m2. Το 2005 άνοιξε και το νέο Rose Poupeé στον Πειραιά, στη Γρηγορίου Λαμπράκη 124 στο Πασαλιμάνι.»\n24 Οκτωβρίου, 2016 στις 20:55\n69: Μιχάλη, Καστράτος 🙂 λέγεται!\n24 Οκτωβρίου, 2016 στις 21:20\n80 Δικολαβίστικα θα σου πω ότι επομένως το φαληρικό κατάστημα είναι παλιότερο! 🙂\n24 Οκτωβρίου, 2016 στις 21:37\nΚαλησπέρα στὴν ἐκλεκτὴ ὁμήγυρη.\nἘξαιρετικὸ καὶ πολὺ διδακτικὸ τὸ σημερινὸ ἄρθρο. Τὸ ἴδιο ἰσχύει καὶ γιὰ τὰ περισσότερα σχόλια.\nΤέλος, ὅσον ἀφορᾶ στὶς παρετυμολογίες, πολλὲς εἶναι ἰδιαίτερα εὐφάνταστες καὶ ἀπολαυστικὲς. Γιὰ κάποιες ὅμως θὰ ταίριαζε ὁ σχετικὸς ὅρος τοῦ slang.gr. (http://www.slang.gr/lemma/24559-paparetymologia)\n24 Οκτωβρίου, 2016 στις 21:47\n79 Το τζιόρτζιλο είναι το ζέρδελο, το ζαρταλούδι, το ζέρντελο -το zar dalu το πέρσικο, το «κίτρινο δαμάσκηνο»\n24 Οκτωβρίου, 2016 στις 22:18\nΠώς ξεχωρίζετε το γλυκοπύρηνο από το πικροπύρηνο βερίκοκο; Τρώτε το κουκούτσι;\n24 Οκτωβρίου, 2016 στις 22:22\n75 κλπ. Ε, ήταν κι ο Τσοκάς, στην Πατησίων (με Πιπίνου;;). Κι αυτός, παράδεισος…. Κι είχα σταμπάρει κάτι κομμάτια, αλλά …..\n24 Οκτωβρίου, 2016 στις 22:24\n85: Αν τα τρώγανε, μαλλον δεν θα ζούσαν τώρα ….\n24 Οκτωβρίου, 2016 στις 22:34\n85-87 Κι όμως, στα γλυκοπήρυνα σπας το κουκούτσι και τρως την ψίχα κι είναι σα μύγδαλο\n24 Οκτωβρίου, 2016 στις 22:59\n66: Άστα, πάτωσε αυτός. Εμ με τέτοιο επιτελείο…. Πάει κι η κολεγιά με τον Γαμβρόν 🙂 🙂\nΑχός βαρύς ακούγεται, πολλά ντουφέκια πέφτουν,\nμητέ σε γάμο πέφτουνε, μητέ σε πανηγύρι…\nΤον Δόναλδ τον επιάσανε και παν να τον κρεμάσουν … (εναλλακτικά: λυντσάρουν)\nΜπροστά πηγαίνει ο Θοδωρής και πίσω ο γαμβρός του\nτον ένανε τον κτυπουν, τον άλλον τον βαράνε\nαχ, σαν να τό ΄ξερα…, πόσο πολύ πονάνε!\nΑγκομαχάει η Φλόριδα, κλαίει το Ιλινόϊ\nγιατί τις εκλογες τις χανουνε, τ’ αυγά και τα καλάθια.\n(Παραδοσιακό του ILL Οινόη) 🙂\n24 Οκτωβρίου, 2016 στις 23:12\nΗ δική μου @@τυμολογία :\nαρτζιμπούρτζι + Βλάχος = Αρτζιμπουρτζίβλαχος /Αρτζιμπουρτζόβλαχος\nΑρτζιμπουρτζίβλαχος /Αρτζιμπουρτζόβλαχος – Αρτζι = Μπουρτζόβλαχος.\n24 Οκτωβρίου, 2016 στις 23:13\nΕπειδή δεν έχω διαβάσει όλα τα προηγούμενα σχόλια, δεν ξέρω, αν και σε κάποιον άλλον δημιουργήθηκε το ίδιο ερώτημα με μένα: αναφέρομαι στον χαρακτηρισμό της λέξης «παπαγάλος» ως αντιδάνειο (το ίδιο και στο ΛΚΝ – http://www.greek-language.gr/greekLang/modern_greek/tools/lexica/triantafyllides/search.html?lq=%CF%80%CE%B1%CF%80%CE%B1%CE%B3%CE%AC%CE%BB%CE%BF%CF%82&sin=triantafyllides). Στο άρθρο αναφέρεται πως η αρχική λέξη είναι αραβογενής – «μπαμπαγκά» („babagā”) – συνεπώς, έχουμε δάνειο κι όχι αντιδάνειο. Αν όμως κάνω λάθος, τότε ποια είναι η αρχική ελληνική λέξη;\n24 Οκτωβρίου, 2016 στις 23:18\nΕγώ ξέρω μόνο για συμπύρηνα και εκπύρηνα βερίκοκα\n24 Οκτωβρίου, 2016 στις 23:22\n88: Νίκο, πάντως με προσοχή και σύνεση… Πριν το φάς, δεν ξέρεις αν είναι πικροπύρηνο ή όχι… 🙂 Μετά, μπορεί να είν΄ αργά!\nΙδίως τα μικρά παιδιά είναι περισσότερο εκτεθειμένα.\nΣτα κουκούτσια από πικροπύρηνα βερύκοκα υπάρχει αμυγδαλίνη, περίπου 2%. Θεωρείται τοξική όταν καταναλωθεί από το στόμα, επειδή ορισμένα βακτήρια του εντέρου επιδρούν (με ένζυμα που ονομάζονται βήτα-γλυκοσιδάσες) και ενεργοποιούν την απελευθέρωση του κυανίου.\nΗ θανατηφόρος δόση του κυανίου είναι 0,5-3,5 mg ανά κιλό σωματικού βάρους. Το όριο ασφαλείας που έχει τεθεί για μία και μόνο φορά είναι 25 φορές μικρότερη από τη θανατηφόρα δόση. Πρακτικά, το όριο για έναν ενήλικα είναι η κατανάλωση τριών μικρών κουκουτσιών από πικροπήρυνο βερίκοκο (370 mg) ενώ για τα μικρά παιδιά είναι μόλις μισή ωμή ψίχα (60 mg).\n24 Οκτωβρίου, 2016 στις 23:24\n91 Καλή ερώτηση..\nΤο αντιδάνειο δεν είναι ανάγκη να αφορά τον πρώτο και τον τελευταίο κρίκο της ετυμολογικής αλυσίδας\nΣτην προκείμενη περίπτωση έχουμε: παπαγάς > papagallo > παπαγάλος\nΆρα, αντιδάνειο ανεξαρτητα από το αν ο παπαγάς είναι αυτόχθονη λέξη ή δάνεια.\n24 Οκτωβρίου, 2016 στις 23:29\nΠεράσατε πείνες, έτσι; Να δοκιμάσετε να δείτε αν τρώγεται το κουκούτσι!\nΟπότε, εξαιτίας έλλειψης πλεονασμάτων, δεν θα περάσατε στο επόμενο στάδιο, αυτό της τέχνης: να ξύσεις το κουκούτσι και να το κάνεις σφυρίχτρα. (Ούτε που θυμάμαι πόσες ώρες και τις λεπτομέρειες της δουλειάς …)\n24 Οκτωβρίου, 2016 στις 23:41\nΜη ρίχνεις συνθήματ! Κουκούτσι κλπ. Ο αρμόδιος γι αυτά… θα βρει ευκαιρία να προσθέσει εποπτικά μέσα για την οπτικοποίηση του θέματος 🙂 🙂\n24 Οκτωβρίου, 2016 στις 23:53\nΤα κουκούτσια εμείς τρίβαμε στο δρόμο ρίχνοντας λίγο νερό στο σημείο όπου γινόταν το τρίψιμο, μέχρι να φανεί αρκετά ο καρπός και να τον βγάλουμε με μια καρφίτσα ή σύρμα. Έτσι καθαρισμένο το κουκούτσι γινόταν μια πρώτης τάξεως σφυρίχτρα! Η σφυρίχτρα αυτή λειτουργεί όπως το καπάκι του στυλό όταν φυσάμε, για τους απορούντες!\n25 Οκτωβρίου, 2016 στις 00:08\n94. Ευχαριστώ, Νίκο! Ομολογώ πως δεν την ήξερα έτσι ακριβώς τη σημασία του «αντιδάνειου». Αξίζει πάντως να σημειωθεί πως ο Μπαμπινιώτης, ενώ στο μεγάλο του λεξικό (2002, 2η έκδοση) χαρακτηρίζει τη λέξη «παπαγάλος» ως αντιδάνειο, στο ετυμολογικό του (2011, 2η έκδοση) – τσιμουδιά!\n25 Οκτωβρίου, 2016 στις 00:16\n# 97 – πού νερό, με σάλιο.\n25 Οκτωβρίου, 2016 στις 00:35\nεπειδή απαξάπαντες οι συνταξιούχοι αναγνώσται του Ιστολογίου (σ.σ.: ως συνήθως…) αυνανίζονται περιπαθώς ασχολούμενοι με ασήμαντες παπαριές, ημείς οι Τραμβικοί διακόπτουμε την 3ήμερη σιωπή για να ενημερώσουμε τον κ. Σαραντάκο για κάτι πολύ σοβαρό που βλάπτει τα συμφέροντά του:\nΕδώ και λίγες ημέρες κάποιοι εχθροί του Ιστολογίου (προφανώς οπαδοί της ετοιμοθάνατης Χίλαρυ, που επιδιώκουν να εκφοβίσουν τον κ. Σαραντάκο, διά να μή μάς πωλήσει το Ιστολόγιό του, όταν με το καλό πλανηταρχεύσει ο Ντόναλντ) κρυπτόμενοι πίσω από το ψευδώνυμο lampl έχουν ανεβάσει στο Scribd το τελευταίο (τέλη 2013) βιβλίο του κ. Σαραντάκου «Λόγια του Αέρα» (ευτυχώς χωρίς δυνατότητα search, αλλά η μετατροπή unsearchable pdf σε searchable pdf είναι παιχνιδάκι δια τους γνωρίζοντες…), το οποίο είναι πλέον έρμαιο για κατέβασμα στα νύχια κάθε τζαμπατζή αναγνώστη.\nΕπειδή το είδος (σ.σ.: των τζαμπατζήδων αναγνωστών) βουρβουλακιάζει και εις το παρόν Ιστολόγιο και επειδή πολλοί συνταξιούχοι αναγνώσται (που κατά τα άλλα λείχουν και κολακεύουν με κάθε ευκαιρία τον κ. Σαραντάκο) θα σπεύσουν να επωφεληθούν, καλούμε τον αγαπητό κ. Σαραντάκο: Μόλις λάβει γνώσι της καταγγελίας μας, να σβήσει το σχόλιό μας, για να μή επωφεληθούν δεκάδες συνταξιούχοι τζαμπατζήδες και κατεβάσουν το βιβλίο του.\nΥΓ: Το νομικό μας επιτελείο μάς επληροφόρησε ότι ο κ. Σαραντάκος μπορεί άμεσα να απαιτήσει από το Scribd να κατεβάσει το βιβλίο του και αν αρνηθεί, να ζητήσει βαρβάτη αποζημίωση\n88. « Κι όμως, στα γλυκοπΥρΗνα […]»\n93. «Στα κουκούτσια από πικροπύρηνα βερΙκοκα […]» και «[…] η κατανάλωση τριών μικρών κουκουτσιών από πικροπΥρΗνο […]»\n25 Οκτωβρίου, 2016 στις 00:52\nΚαταπληκτικό άρθρο και ακόμα καλύτερα σχόλια (και να μην είναι, έτσι πρέπει να πούμε)\nΣαρ Σαρ στο 84 απίθανος\nΞηρία και ξυρία διότι τα έβαζαν σε τυλιχτά αυτοσχ’εδια φακελάκια όπως τα παλιά ξυραφάκια ASTOR\n25 Οκτωβρίου, 2016 στις 00:58\n101: Εμ, να τα αποτελέσματα του κοπυπαστώματος (#93… πικροπήρυνο) 🙂 🙂 και της τεμπελιάς στο γράψιμο!\n100: Πάντως οι συνταξιούχοι αναγνώστες του Ιστολογίου δεν έχουν ανάγκη το scribd… για το βιβλίο του Νίκου, το έχουν και με αφιέρωσή του Νίκου 🙂 Όμως κάτι άλλοι, ILL Οινόηδες, έχουν μεταφέρει την «προσωπικήν τους βιβλιοθήκη» στο Library Genesis… και μετά κάνουν τους κουβαρντάδες …. (βλ. Λήμμα (ή λύμα;;) ΕΑΩΝ 🙂 )\nΔες καλύτερα, μπας κι έχει κανένας ανεβάσει και κανένα μεγάλο έργο του φίλου σου του Κωστάκη 🙂 και μειωθούν τα έσοδά του, γέρος άνθρωπος πιά!\n25 Οκτωβρίου, 2016 στις 01:14\n«Οι Άραβες, όπως και οι Τούρκοι αντιπαθούν τα συμφωνικά συμπλέγματα με σίγμα στην αρχή της λέξης».\nΚαι οι Ισπανοί βεβαίως βεβαίως. (Και σε βαθμό κακουργήματος).\n25 Οκτωβρίου, 2016 στις 02:31\n25 Οκτωβρίου, 2016 στις 02:32\n#10 Μια μικρή διόρθωση:\nοροθετικός < ορο- + θετικός (μεταφραστικό δάνειο από την αγγλική seropositive)\n25 Οκτωβρίου, 2016 στις 03:18\nσκεφτόμουν το ωμέγα στη συνέχεια\n>Να ωρύεται ο Λοβέρδος\n25 Οκτωβρίου, 2016 στις 03:21\nΚι ελπίζω να μην επανέλθεις Γημήτριος, ουπς, δριμύτερος\n25 Οκτωβρίου, 2016 στις 03:29\nΣτο Φάληρο δεν ήταν εκείνη την εποχή και μια βιοτεχνία που κατασκεύαζε κουκλάκια [πουπέ] από γύψο ή κάτι τέτοιο.\nΟ Νικοκύρης ξέρει. Το έχει γράψει. Νοικοτεχνία…\n25 Οκτωβρίου, 2016 στις 05:37\nΤων Γερμανών η αντιπάθεια χαρακτηρίζεται πλημέλλημα ή έγκλημα ;\n25 Οκτωβρίου, 2016 στις 05:55\nΣτην Λουξεμβούργια παράδοση του Διαγωνισμού:\nμε γιεγιέδικη παραφωνία.\n25 Οκτωβρίου, 2016 στις 06:54\nτου Serge Gainsbourg, εμπνευσμένο από την Σονάτα για πιάνο του Μπετόβεν Νο 1\n[προς το τέλος]\n25 Οκτωβρίου, 2016 στις 07:03\nΔυό χρόνια αργότερα, το 1967 στο διαγωνισμό της Γιουροβίζιον πάντα, μιά άλλη κούκλα κέρδιζε το βραβείο\n25 Οκτωβρίου, 2016 στις 08:03\n@103: Ιατρού, πού πάμε για προβατίνα; Οινόη ή Κιούρκα; 😛\n25 Οκτωβρίου, 2016 στις 08:33\nΚαλά νέα για τους «ζεομανείς»! 😀\nΗ είδηση αφορά εμπορικό πόλεμο μεταξύ αλευροβιομηχανιών, αλλά έχει ενδιαφέρον από λεξιλογική σκοπιά και όχι μόνο, αφού το θέμα έχει απασχολήσει και το ιστολόγιο:\nΕλεύθερη η χρήση της ένδειξης ΖΕΑΣ από όλες τις αλευροβιομηχανίες\nΑντιγράφω από το «ζουμί» της απόφασης: (λέτε ο συντάκτης να έχει διαβάσει Σαραντάκο;) 🙂\nΚατά την ομόφωνη κρίση των μελών της Διοικητικής Επιτροπής Σημάτων μεταξύ των άλλων έγινε δεκτό ότι: «Η «ζεια» ή «ζειά» ή «ζέα» είναι δημητριακό που αναφέρεται κυρίως σε αρχαία κείμενα, και καλλιεργήθηκε στην αρχαία Ελλάδα. Στα περισσότερα από τα αρχαία ελληνικά κείμενα αναφέρεται στον πληθυντικό αριθμό «ζειαί». Στα ξενόγλωσσα κείμενα συναντάται ως «zea». Όσον αφορά την αμφιλεγόμενη ταυτότητά της, σύμφωνα πάντα με τις καταγεγραμμένες αναφορές, η ζειά θα μπορούσε να είναι η όλυρα (Triticum spelta), η τίφη, το μονόκοκκο σιτάρι, το δίκοκκο σιτάρι, το κριθάρι η βρίζα (σίκαλη), το σόργο ή και κάτι άλλο».\nΚατά την ομόφωνη κρίση της Επιτροπής, «οι ισχυρισμοί των ανακόπτοντων περί σήματος φήμης και κατάθεσης αντίθετης στην καλή πίστη απορρίπτονται ως αβάσιμοι καθώς δεν υπάρχει η απαιτούμενη ομοιότητα ή ταυτότητα ώστε να τεθεί θέμα απαράδεκτου».\nΟρθό το σκεπτικό αλλά η ελεύθερη χρήση του ονόματος «ΖΕΑ», και μάλιστα χωρίς να καθορίζεται για ποιά συγκεκριμένα προϊόντα θα χρησιμοποιείται, φοβάμαι ότι θα επιτείνει τη σύγχυση και θα ενισχύσει το μύθο ότι «η Ζέα ήταν το αρχαίο σιτάρι που έχει απαγορευτεί κλπ. κλπ.»\n25 Οκτωβρίου, 2016 στις 08:46\nΚαλά, πάμε Πασαλιμάνι (Ζέα) για καφέ τότε.\n(ε, ρε φύκια για μεταξωτές κορδέλες!)\n25 Οκτωβρίου, 2016 στις 09:04\n#116: 🙂 🙂 🙂\n25 Οκτωβρίου, 2016 στις 09:37\nΤο ζέον ζήτημα είναι πολύ σοβαρό:\nΗ «ζεια» ή «ζειά» ή «ζέα»\n25 Οκτωβρίου, 2016 στις 09:43\n114, 116: ΑΜΠΕΛΟΚΗΠΟΥΣ, τα είπαμε αυτά (τα άλλα είναι τα ερημητήρια) !!!\n25 Οκτωβρίου, 2016 στις 09:46\n115 Πράγματι περίεργο το σκεπτικό -εφόσον δεν ξέρουμε τι ήταν η Ζέα μπορεί ο καθένας να κυκλοφορεί αλεύρι Ζέας!\n25 Οκτωβρίου, 2016 στις 09:50\nΜπήκα να δω μην ελέχθη τι το καινόν….\n25 Οκτωβρίου, 2016 στις 09:53\n121 Μα ήδη κυκλοφορεί ψωμί από «δίκοκκο σιτάρι» (δε θυμάμαι αν γράφει «Ζέα»), αλλά αυτό έχει καθιερωθεί σαν το «απαγορευμένο». Τώρα, σιγά-σιγά, θα ανακάμψει η δόξα των ΑΗΠ (ίσως) και οι εισπράξεις του αρτοβιομηχάνου (πιθανότερο).\n25 Οκτωβρίου, 2016 στις 10:36\n@119: Παίζει καλή πρατίνα στους Αμπελόκηπους; Μέσα! ❤\nΥΟΜ ΑΜΟΝΟ ΤΙΧΟ said\n25 Οκτωβρίου, 2016 στις 13:45\n25 Οκτωβρίου, 2016 στις 14:01\nἘδῶ καὶ τὸ μελωδικὸ «Ἀπ’ τῆς Ζέας τὸ λιμάνι».\n25 Οκτωβρίου, 2016 στις 23:17\nΈπαιζα κι εγώ πούππες στον τζιαιρό μου. Υπερίσχυσαν όμως οι κούκλες και οι μπάρμπες στον κόσμο των μικρών και τα ανδρείκελλα, οι μαριονέτες και τα νευρόσπαστα στον κόσμο των μεγάλων.\nΣτην Κύπρο παπαγάλους λέμε τους κυνηγούς που δεν καταφέρνουν να πιάσουν θήραμα, παπαγαλάκια αυτούς που επαναλαμβάνουν κακοήθειες και ψέματα και παπαγαλίνες τα θηλυκά του είδους.\nΕδώ δεν χρειάζονται πολλά ρωσικά για να χαρείτε τον ατακτούλη παπαγάλο Ιννοκέντιο ή αλλιώς Κέσια\n25 Οκτωβρίου, 2016 στις 23:26\nΤους άραβες στη Γαλλία τους θυμάμαι που δεν μπορούσαν να προφέρουν ελληνικά ονόματα (πχ Στέλιος) και έβαζαν πριν από αυτά ε ή α, ανάλογα αν άρχιζαν από α ή ε κι αυτό αυθόρμητα. Έτσι έλεγαν Εσταύρος και Αστέλιος…\nΚαι στην Ελλάδα σε πολλά μέρη (Κρήτη Πελοπόννησο) γίνεται αυτό, όχι υποχρεωτικά με σ στην αρχή. Στην Κρήτη λένε Αφουρδακός για τον βάτραχο ή στην Πελοπόννησο, λένε Αγερανός αντί Γερανός και σε άλλες λέξεις το κάνουν αυτό. Ενδεχομένως να είναι αραβική επιρροή, όπως και στην Ισπανία…\n26 Οκτωβρίου, 2016 στις 01:23\nΤο καράτι ανήκει σε αυτές τις λέξεις νομίζω. Οι Άραβες δανείστηκαν κεράτιον και μας δώσανε καράτι.\nΗ αναπληροφόρηση με τις 7 της συλλαβές δεν μου άρεσε. Προτιμώ το δισύλλαβο φί:ντμπακ\n26 Οκτωβρίου, 2016 στις 01:54\nNαι, το καράτι είναι αντιδάνειο -αξίζει να γράψω κάποτε.\n26 Οκτωβρίου, 2016 στις 03:20\nΜπα, μόνο κοινά και κεινά\n26 Οκτωβρίου, 2016 στις 04:04\n>Έπαιζα κι εγώ πούππες στον τζιαιρό μου. Υπερίσχυσαν όμως οι κούκλες και οι μπάρμπες στον κόσμο των μικρών\nΕπαιζε κι αυτή με τη [μαύρη] κούκλα της\n26 Οκτωβρίου, 2016 στις 12:24\n@64, alcatraz, είδος θαλασσοπουλιού, δεν είμαι σίγουρος πώς το λένε στα ελληνικά.\n26 Οκτωβρίου, 2016 στις 12:29\n132 Το Αλκατράζ προέκυψε από το θαλασσοπούλι\nΔες εδώ μια πιθανή ετυμολογία\n26 Οκτωβρίου, 2016 στις 19:49\n85, 87, 88, 92, 93, 95, 101, 103, κλπ.\nΤα πικροπύρηνα βερίκοκα είναι κατά κανόνα μικρότερα σε μέγεθος. Το τεστ …της αλήθειας γίνεται αν δοκιμάσεις να φας τον πυρήνα. Αν είναι πικροπυρηνο, δεν θα …πεθάνεις βέβαια αλλά δεν θα ξαναδοκιμάσεις! Αντίθετα ο πυρήνας από το γλυκοπύρηνο είναι νοστιμότατος, σαν τα αμύγδαλα και πιο πολύ ακόμα. Η δικιά μου έχει κάνει λικέρ κουκούτσια (νομίζω σπασμένα) από γλυκοπύρηνο και ήταν …χάρμα ευφραίνεσθαι! Το άρωμά του είναι αξεπέραστο. Τέλος, όσες βερυκοκιές φυτρώνουν από κουκούτσι (είτε πικροπύρηνο είτε γκυκοπύρηνο) έχουν κατά κανόνα καρπό πικροπύρηνο. Ας πούμε ότι η πικροπύρηνη βερικοκιά (τζιορτζιλιά) είναι η άγρια μορφή της γλυκοπύρηνης (καϊσιάς).Τα κουκούτσια φυτρώνουν πολύ εύκολα, γι’ αυτό παλαιότερα η λοφώδης περιοχή της κοιλάδας των Σερρών ήταν γεμάτη από τζιορτζιλιές!\n26 Οκτωβρίου, 2016 στις 22:52\nΑπό τα γενοφάσκια μου θυμούμαι πως τσακκίζαμε τις κοκκόνες(κουκούτσια) των χρυσομήλων (βερύκοκων) και τρώ(γ)αμε τις κούννες (ψύχα) τους. Η κούννα των κα ι σιών έχει γλυκύτερη γεύση. Τελευταία έμαθα ότι βλάφτουν. Συνεχίζω όμως που και που να τις τρώω. Άκουσα και για τα μούρα γκότζι ότι βλάφτουν επειδή το Ντι εν έη τους δεν συνάδει με το ανθρώπινο.\nPan Dran said\n27 Οκτωβρίου, 2016 στις 02:12\nΔιαβασε πώς απο το «ξηριον»(που λεγαμε) βγηκε το «ελιξηριον»\n27 Οκτωβρίου, 2016 στις 07:00\nΚαι ήμουν χτες στο Φωτόχρωμα το φωτογραφείο – φωτοτυπάδικο και μου λέει ο Θανάσης:\nΚαι του δείχνω την διπλανή μου\n-Τι άρωμα μαντάμ; Της λέω.\n-Α, Το ξήριον που οι άραβες το έκαναν ελιξήριον\n-Δεν είναι αραβικό το άρωμα\n28 Οκτωβρίου, 2016 στις 20:41\n135@ Λ, εμείς τα κουκούτσια των βερίκοκων τα τρίβαμε από την αμβλύ πλευρά τους στα βράχια ή σε τσιμέντο. Άνοιγε τρύπα προς το εσωτερικό τους και αφαιρούσαμε την ψίχα. Δεν την τρώγαμε, δεν ξέραμε ότι τρώγεται, φτιάχναμε όμως σφυρίχτρες με τα κενά αυτά κουκούτσια και την ανοιγμένη τρύπα… Ανάλογα το μέγεθος έβγαινε και η συχνότητα.\nΕλληνοαραβικά γλωσσικά ταξίδια « Οι λέξεις έχουν τη δική τους ιστορία - QuoterLand said\n18 Νοεμβρίου, 2016 στις 02:28\nWeekly translation favorites (Oct 28-Nov 10) said\n2 Δεκεμβρίου, 2016 στις 20:08\n[…] Greek translation & language Η μηχανική μετάφραση και το γλωσσικό φράγμα (Πιπερίδης, Μπαμπούρης) Ελληνοαραβικά γλωσσικά ταξίδια […]\nΕλληνικά στοιχεία στο λεξιλόγιο άλλων γλωσσών - Commonality said\n21 Ιουνίου, 2018 στις 23:48\n[…] λατινικό δάνειο]), μέσο περσ. drahm (< δραχμή [απ’ όπου και το δράμι]), μέσο περσ. almas ‘διαμάντι’ (< αδάμας), μέσο περσ. asem […]


Ήταν μια μικροκαμωμένη και ξερακιανή μετανάστρια κι είχε γύρω της ένα μικρό κοπάδι από παιδάκια. Η προσφορά δεν θα μπορούσε να είναι περισσότερο σαφής: «Θέλεις;».\n«Από πού είσαι;» ρωτάω. «Από το Αφγανιστάν» απάντησε. Ήξερε μόνο αυτά.\nΕίχα κατέβει με το τραμ ένα Σάββατο μεσημέρι μέχρι το Ελληνικό, για να δω με τα μάτια μου ποιες είναι οι συνθήκες διαβίωσης των 5.000 χιλιάδων περίπου ανθρώπων που οδηγήθηκαν στις εγκαταστάσεις του πρώην αεροδρομίου.\nΚι έπεσα πάνω σε απροκάλυπτη προσφορά παιδικής πορνείας για σεξ με ανήλικα…\nΚοίταξα γύρω να ακουμπήσω κάπου το βλέμμα. Για καλή μου τύχη έπεσα πάνω σε στελέχη του υπουργείου Εσωτερικών που συνοδεύονταν από έναν βλοσυρό κομισσάριο. Είχαν κι αυτοί την ίδια απόγνωση, αντικρίζοντας μια κατάσταση που βρίσκεται έξω από κάθε ανεκτή διαχείριση.\n«Κάτι πρέπει να γίνει…», μονολογούσε κάποιος. «Δεν γίνεται αυτός ο χώρος να είναι ξέφραγο αμπέλι!». Όμως είναι...\nΤους ενημέρωσα για τα καθέκαστα, τους έδειξα τη γυναίκα που συνέχιζε να περιφέρεται επικεφαλής στο σμάρι των ανήλικων, αλλά, σήκωσαν εξουθενωμένοι τους ώμους.\nΗ ίδια αμηχανία και στο πλήρωμα του ενός και μοναδικού περιπολικού που σταθμεύει σε μόνιμη βάση με εναλλασσόμενες βάρδιες έξω από το κτίριο.\n«Τι να πρωτοκάνουμε;» με ρωτάνε, σοκαρισμένοι, τουλάχιστον αυτοί, χωρίς να περιμένουν απάντηση. «Είμαστε εδώ δυό άνθρωποι, για τα απολύτως βασικά…».\nΔεν υπάρχει Θεός σε αυτό το μέρος. Μέτρησα εκατοντάδες παιδιά εκτεθειμένα σε κάθε κίνδυνο. Διασχίζουν κάθετα τη λεωφόρο Ποσειδώνος για να τραβήξουν προς τη θάλασσα να πλυθούν, στην παραλία του Αγίου Κοσμά- είναι να σταυροκοπιέσαι που δεν έχει γίνει ακόμα κάποιο δυστύχημα. Κάμποσα άλλα, ξεροσταλιάζουν σαν χαμίνια, άπραγα στη στάση των λεωφορείων της γραμμής και του τραμ. Ποιος να τα μαζέψει; Πολλοί γονείς, έχουν ήδη αρχίσει να φοβούνται την σεξουαλική κακοποίηση και το θέμα, έχει ήδη ξεπεράσει τα σύνορα της χώρας.\nΣτο ισόγειο των αφίξεων του παληού αεροδρομίου και εκεί όπου παληά ήταν οι αίθουσες αναμονής, υπάρχει μονάχα ένας κλειστός και ανήλιαγος χώρος που απέχει πολύ από το να χαρακτηρίζεται παιδικός σταθμός. Μονάχα κάποιες παιδικές ζωγραφιές, στέλνουν ένα αχνό μήνυμα ανθρώπινης παρουσίας εκεί μέσα.\nΟι αίθουσες, είναι γεμάτες από σωρούς ρούχων και παπουτσιών και τρόφιμα, αποτέλεσμα κυρίως της συμπόνοιας των Ελλήνων, μοιρασμένα από μέλη των ΜΚΟ που βρίσκονται εκεί-οι περισσότεροι αλλοεθνείς- σε οικογενειακές σακούλες για διανομή. Το φαγητό, είναι προφανές ότι δεν φτάνει. Κι όποιος ζητά λίγο γάλα για το παιδί του, του συνιστούν να κάνει υπομονή μέχρι την κανονισμένη ώρα…\nΗ ατμόσφαιρα, όταν πήγα, ήταν αποπνικτική. Συνθήκες που γκρεμίζουν τον άνθρωπο από το ύψος του και τον υποβιβάζουν σε κάποιο πρωτόγονο είδος που ζει στα σκοτάδια. Αν δε φυσούσε ένα ευεργετικό βοριαδάκι, η αποφορά έξω, στο προαύλιο, θα κοβόταν με το μαχαίρι. Για πάνω από 5.000 ανθρώπους είναι εγκατεστημένες μόλις 20 χημικές τουαλέτες.\nΣτον πρώτο όροφο, έχουν στηθεί η μια πάνω στην άλλη, εκατοντάδες σκηνές. Όμως, τώρα που ο καιρός έχει ζεστάνει, δεν αντέχεται η παραμονή εκεί μέσα. Οι αίθουσες ζέχνουν.\nΠολλοί έχουν μεταφερθεί στον υπαίθριο χώρο, όπου απλώνουν το μετρημένο βιός τους κι ό,τι σώθηκε απο το μακρύ ταξίδι, να αεριστεί ή να στεγνώσει από το νερό στις βρύσες του Αγίου Κοσμά. Όπου και να κοιτάξεις, βλέπεις νέους ανθρώπους που βρίσκονται σε κατάσταση παθητικής αναμονής, χωρίς προβλέψιμο μέλλον και ενώ τα χρήματά τους όπως και η υπομονή τους τελειώνουν.\nΟι πέντε δήμαρχοι Ελληνικού- Αργυρούπολης και των όμορων περιοχών, όπως και η διευθύνουσα σύμβουλος της «Ελληνικό Α.Ε» Σουλτάνα Σπυροπούλου, απηύθυναν πριν από λίγες ημέρες δραματική έκκληση για να αντιμετωπιστεί επειγόντως η κατάσταση, αλλά, δεν ακούει κανείς. Μόνο το φιλότιμο κάποιων ανθρώπων και η υποδειγματική μέριμνα του Κοινωνικού Ιατρείου Ελληνικού, δεν φτάνουν. Η κυβέρνηση, κατά την προσφιλή της τακτική, αφήνει το πρόβλημα να σαπίζει.\nΗ νέα Ειδομένη, όμως, είναι εδώ, λίγα χιλιόμετρα από το ζαλισμένο αθηναϊκό κέντρο και φιλοξενεί τα κουρέλια μιας ζωής που φαίνεται πως έχει χάσει οριστικά τον προορισμό της.\nΑπεργιακές κινητοποιήσεις στα Τρένα, Προαστιακό την Πέμπτη και Παρασκευή


Τα ζώδια της Τρίτης 10 Νοεμβρίου - Magda's Blog Τα ζώδια της Τρίτης 10 Νοεμβρίου - Magda's Blog\nHome > Ελλάδα > Τα ζώδια της Τρίτης 10 Νοεμβρίου\nΔεν είστε ρομπότ για να είστε τόσο διεκπεραιωτικοί στην εργασία σας και μάλιστα με ταχύτητα γρήγορη, αλλά φαίνεται ότι αυτό καλείστε να κάνετε και φυσικά σας φορτώνουν με όλο και περισσότερα. Στα ερωτικά σας νιώθετε ασφάλεια και τώρα θέλετε να κάνετε και ένα σχέδιο κάπως μακρινό που να εμπεριέχει εξέλιξη. Μόνοι σας όμως δεν μπορείτε να το φέρετε εις πέρας…\nΑρχίζετε και αναρωτιέστε για τους ανθρώπους που έχετε γύρω σας και αυτή τη φορά τους βάζετε στο μικροσκόπιο και τους κρίνετε. Αφενός μπορείτε να ζητήσετε εξηγήσεις και αφετέρου μπορείτε να περιμένετε να σας δοθούν, αλλά με έμμεσο τρόπο. Ερωτικά πάντως, είστε έτοιμοι να προχωρήσετε ένα βήμα παραπάνω και μάλιστα αναλαμβάνοντας την πλήρη ευθύνη αυτής σας της απόφασης!\nΣκέφτεστε πολύ, κυρίως τα επαγγελματικά σας, και αν νιώθετε εγκλωβισμένοι είναι μία ευκαιρία να βγείτε από αυτό το αδιέξοδο ακόμα και αν πάρετε μία ακραία απόφαση! Ερωτικά, έχετε αρχίσει και πιστεύετε ότι σας συμπεριφέρονται πολύ καλύτερα από ότι περιμένατε και μάλιστα νιώθετε ότι ήρθε η ώρα να ανταποδώσετε στο έπακρο. Αυτό θα το κάνετε καταναγκαστικά, αλλά μετά θα σας αρέσει κιόλας!\nΗ μέρα για εσάς έχει πολλές ευκαιρίες να δείξετε την αξία σας και να ασχοληθείτε με κάτι που θα σας κάνει να νιώσετε χρήσιμοι αλλά και να έχετε επιτυχίες που θα τις εξαργυρώσετε και θα σας δώσουν ικανοποίηση. Αυτό που δεν πρέπει να κάνετε είναι να είστε εριστικοί και επιδεικτικοί. Ερωτικά, ανοίγεστε αλλά δε θέλετε να τα αποκαλύψετε και όλα… Θέλετε να αφήσετε να πλανάται και μία μυστηριώδη αίσθηση !\nΕίστε και εσείς που νιώθετε ότι έχετε αρκετά οικογενειακά βάρη που όμως δεν πρέπει να τα βλέπετε έτσι. Αντιθέτως μπορείτε να βρείτε λύσεις ώστε και εσείς να επωφεληθείτε από αυτό. Ερωτικά, η δέσμευση δεν πρέπει να σας τρομάζει, απεναντίας είναι κάτι που θα σας έρθει αβίαστα και σχεδόν από μόνο του. Οι σκέψεις σας, έχουν σωστή βάση και λογική συνέπεια.\nΚαλά κάνετε και τρέχετε και αυτή τη φορά καταφέρνετε να φτάνετε είτε στην ώρα σας, είτε να είστε στο σωστό μέρος την κατάλληλη χρονική στιγμή. Αυτό όμως πρέπει να το εκμεταλλευτείτε κιόλας. Προσπαθήστε να αποκρυπτογραφήσετε τις λέξεις και να έχετε έτοιμες απαντήσεις. Ερωτικά, μία κουβέντα που θα ειπωθεί ανοίγει τις πόρτες για περισσότερες και μάλιστα πιο ουσιαστικές… Θα την εξελίξετε την κουβέντα ή θα την αφήσετε να πέσει κάτω και να προσπεράσει?\nΈχετε περισσότερη ενέργεια και αν είχατε καταφέρει να βάλετε και σε τάξη περισσότερο τα οικονομικά σας θα νιώθατε ακόμα καλύτερα! Ωστόσο, βλέπετε ότι ανοίγονται προοπτικές που θα σας αυξήσουν το εισόδημα και μάλιστα είναι αρκετά άμεσες. Ερωτικά, σίγουρα έχετε βάλει φρένο, αλλά ξέρετε ότι δίπλα από το φρένο είναι και το γκάζι… Οπότε, βάλτε το πόδι σας να πατήσει το σωστό πετάλι!\nΑναστατωμένοι είστε σήμερα και σίγουρα ανυπόμονοι. Νιώθετε ότι πρέπει να βιαστείτε αλλά από την άλλη, θέλετε να εξασφαλίσετε και το αποτέλεσμα. Βασικά, η εισαγωγή χρειάζεται για να προχωρήσετε. Ξέρετε ότι η πρώτη κίνηση αν οργανωθεί σωστά είναι το ήμισυ του παντός. Ερωτικά, αν σκέφτεστε να κάνετε ένα ταξίδι, είναι που πρέπει να το οργανώσετε σωστά, και να το περιμένετε με ανυπομονησία!\nΕυτυχώς που είστε πιο συγκεντρωμένοι και ευτυχώς που δεν είστε ιδιαίτερα ανοιχτοί και έχετε αποφασίσει να κρύβεστε αρκετά αλλά αυτό που δεν μπορείτε να κάνετε είναι να κρυφτείτε από τον ίδιο σας τον εαυτό! Ερωτικά, έχετε καταφέρει να ιεραρχήσετε σωστά τις προτεραιότητες και σιγά-σιγά να προχωρήσετε. Σας λείπει ο ενθουσιασμός, αλλά ξέρετε ότι σ’ αυτή τη φάση είναι περιττός!\nΑυτό που σας αρέσει είναι ότι δραστηριοποιείστε περισσότερο σε κοινωνικό επίπεδο και έχετε σκοπό να το κάνετε διαρκώς. Αυτό που επίσης σας αρέσει είναι ότι μιλάτε και ανακαλύπτετε και κάτι που αγνοούσατε και σας έχει ενθουσιάσει. Επαγγελματικά, σίγουρα έχετε μπει σε μία πορεία ικανοποιητική. Ερωτικά, δείχνετε αρκετά προσιτοί, αλλά ξέρετε ότι δε θα ανεχτείτε συμπεριφορές που έχετε απορρίψει στο παρελθόν!\nΗ μέρα για εσάς είναι εστιασμένη στα επαγγελματικά σας και το ζητούμενο είναι πως θα μετατρέψετε σε χρήμα όλη αυτή σας την προσπάθεια. Ερωτικά, μην δείχνετε υπεράνω και μη θέλετε το πάνω χέρι διακαώς.. Γιατί θα δείτε ότι σας βολεύει να πάρουν οι άλλοι τις πρωτοβουλίες και εσείς απλώς να συνηγορήσετε. Επαγγελματικά, είστε σίγουροι ότι ο χρόνος λειτουργεί υπέρ σας!\nΦυσικά και μπορείτε να εμπλουτίσετε τις γνώσεις σας, όμως αυτό δε θα γίνει από τη μία μέρα στην άλλη. Θα χρειαστείτε χρόνο και φυσικά κόπο που είναι δεδομένος. Ερωτικά, μπορείτε να κάνετε μία συζήτηση που θα σας λύσει όλες τις απορίες και να ξέρετε ότι αν κάπου έχετε κάνει λάθος είναι εύκολο να το παραδεχτείτε και να το προσπεράσετε σαν να μην έγινε ποτέ!\nItem Reviewed: Τα ζώδια της Τρίτης 10 Νοεμβρίου Rating: 5 Reviewed By: yiotatse